Elaun Pengerusi FELDA Naik Kepada RM480,000 Ditengah-Tengah Isu Subsidi Minyak Dimansuhkan?

Netizen hari ini mempersoalkan tindakan Lembaga Kemajuan Tanah Persekutuan (FELDA) menaikkan elaun pengerusi FELDA ditengah-tengah isu kenaikan harga barang dan subsidi minyak masak tulen berbotol yang akan dimansuhkan bermula 1 Julai ini.

Melalui ciapan salah seorang pengguna Twitter dengan nama Fakta Bukan Auta, difahamkan bahawa satu mesyuarat akan diakan pada hari ini bagi membincangkan mengenai kenaikan elaun pengerusi Felda daripada RM300,000 kepada RM480,000.

Selain itu, kereta rasmi juga akan ditukar baharu dan ditambah pula dengan elaun kereta sebanyak RM18,000 sebulan.

Minyak masak kan dah takde subsidi. pic.twitter.com/08YrTGk3tK

— Fakta Bukan Auta (@FaktaBukanAuta) June 22, 2022

“Tahukah anda hari ini akan diadakan Mesyuarat Agong FGV anak syarikat FELDA. Apa agenda mesyuarat?

“1) Elaun tahunan Pengerusi dinaikkan dari RM300,000 kpd RM480,000.

“2) Kereta rasmi akn ditukar baru beserta elaun kereta RM18,000 sebulan.

“Minyak masak kan dah takde subsidi,” kata pengguna Twitter itu.

Sejak ciapan itu dibuat, ia telah mendapat lebih daripada 1,000 ciapan balas dan 700 komen daripada netizen.

Kebanyakan komen mempersoal tindakan Felda yang menaikkan elaun pengerusinya ditengah-tengah kenaikan harga barang serta subsidi minyak yang bakal dimansuhkan.

18k per annum utk car expenses, at least 2000cc yekk.. Hummm 🤔
Mesti bukan kereta local ni, sbb kereta local servis utk 2000cc mur mur je.. 😌

— Sha AlShagoff 𓂆🇲🇾🇵🇸❤ (@HuaLiSha) June 23, 2022

Why tambahkn kesenangan pengerusi? Better tolong peneroka lagi bagus. Yang senang terus senang, yang dibawah ni, hmm

— ZeaKavinsky (@nieylsajiehaa) June 23, 2022

Actually perlu ke sebenarnye kenaikan elaun dorg semua ni, dgn subsidi dah dimansuhkan😌 demi kemajuan negara malaysia ke..

— ThirahhhZ 🐨 (@nurathirahzhrn) June 23, 2022

Deme kan yang paling terjejas. Nak beli ayam tak mampu, nak beli telur lagi lah tak mampu. Duit tak cukup terpaksa lah minta naikkan elaun untuk sara kehidupan

Tarik subsidi minyak masak supaya BOD Felda,FGV dapat naik gaji elaun tinggi2. Ba alif ba ya!

— Joe Reacher (@joe_reacher8) June 23, 2022

Sejak ciapan ini dibuat, FELDA belum mengeluarkan apa-apa kenyataan.

Beberapa hari lalu, kerajaan mengumumkan bahawa subsidi minyak masak tulen berbotol dua hingga lima kilogram akan dimansuhkan bermula 1 Julai ini dan  subsidi bagi minyak masak paket satu kilogram masih diteruskan.

Alasan disebalik tindakan ini adalah bagi memastikan bekalan bahan makanan dalam pasaran akan lebih stabil dalam jangka masa yang panjang dan seterusnya menstabilkan harga, kata Menteri Perdagangan Dalam Negeri dan Hal Ehwal Pengguna (KPDNHEP) Datuk Seri Alexander Nanta Linggi seperti yang dilaporkan oleh Berita Harian.

“Sebenarnya program subsidi minyak masak tulen untuk botol ini hanyalah sementara. Ketika pelaksanaan pada 2021 itu kita buat dalam tempoh tiga bulan sahaja iaitu Ogos, September dan Oktober.

Bagaimanapun, ketika itu kerajaan berpendapat kita patut lanjutkan dan disebabkan itu ia dilaksanakan hingga kini. Kini kerajaan merasakan tibalah masa untuk dimansuhkan supaya boleh memberi fokus bagaimana untuk membantu golongan yang memerlukan.

“Kerajaan boleh memberikan bantuan yang lebih bersasar, bagaimanapun segala bentuk bantuan ini akan diperincikan oleh Kementerian Kewangan,” katanya.

Tanah Jalan Semarak, FELDA tembak ‘kaki’ sendiri? Rujuk pautan di bawah untuk membaca.

Tanah Jalan Semarak, FELDA Tembak ‘Kaki’ Sendiri?

Apa Perancangan Masa Depan FELDA Selepas Ini?

Ibarat Tempah Maut, Netizen Terkejut Ada Yang Masih Berani Guna Jalan Felda Aring


Elenvi Otomotif Bakal Hasilkan Kereta Elektrik Dengan Dana RM5 Bilion

Bermula dengan cadangan oleh Perdana Menteri Malaysia, Tun Dr Mahathir Mohamad, projek kereta tempatan ketiga ini nampaknya bakal direalisasikan menerusi syarikat Elenvi Otomotif Sdn Bhd.

Berbeza daripada pengeluaran dua jenama kereta sebelum ini, Elenvi Otomotif Sdn Bhd bakal menawarkan kereta elektrik dimana pelan perniagaan dan kerjasama strategik bakal dibentangkan kepada Perdana Menteri, Tun Dr Mahathir Mohamad.

Berdasarkan projek yang bakal dijalankan, dana sebanyak RM5 bilion ini bakal dibiayai oleh pelabur tempatan. Difahamkan jumlah dana ini bakal digunakan untuk pembangunan kilang pengeluaran berteknologi tinggi dalam menghasilkan kereta elektrik di Taman Perindustrian Enstek, Negeri Sembilan.

Menariknya, projek ini bakal menggunakan teknologi AI bersesuaian dengan standard industri 4.0 dimana mekanisma robot bakal memguasai industri bermula daripada peringkat reka bentuk sehingga jualan dan pemasaran.

Melihat kepada pelan yang dibentangkan, projek ini dijangka dapat menarik lebih banyak peluang pekerjaan buat anak muda sekaligus meningkatkan pengetahuan rakyat tempatan dalam menghasilkan kereta elektrik.


Elianto Meperkenalkan Gincu Berperisa Durian

Anda mungkin telah merasa minuman kopi durian, aiskrim durian atau tart durian, tetapi adakah anda pernah rasa gincu berperisa durian?

Elianto baru-baru ini memperkenalkan gincu “Elianto Musang King” di halaman Facebooknya. Gincu ini hadir dalam warna kuning terang, seakan-akan warna raja buah itu. Menurut jenama kosmetik Malaysia itu, gincu ini bebas dari racun perosak dan mempunyai aroma durian yang kuat yang memberikan rasa kepuasan yang sama seperti memakan Durian Musang King.

Elianto juga berkata, gincu “Elianto Musang King” merupakan hadiah buat rakyat Malaysia yang suka akan durian selain kajian saintifiknya dapat menghilangkan mabuk dan mencegah ketagihan alkohol.

Walau bagaimanapun, buat masa sekarang pihak Elianto belum meletakkan gincu ini untuk di jual di mana-mana kedai. Mereka mahu membuat validasi permintaan terhadap pasaran terlebih dahulu. Jadi, apa pendapat anda tentang gincu durian ini? Adakah anda akan beli?


10 Kartunis Ini Pernah Gegarkan Persada Komik Negara Sekitar Tahun 1990an

Gila-Gila, Ujang dan APO? Itu antara majalah komik yang pernah popular serta menjadi fenomena dan kegilaan netizen sekitar era 90-an. Tahukah anda, di sebalik komik berkenaan terdapatnya pelukis kartun yang digelar sebagai kartunis?

Mengikut Kamus Dewan Edisi Keempat, kartunis didefinasikan sebagai seseorang yang kerjanya melukis kartun secara profesional. Merekalah orang yang bertanggungjawab serta bertungkus-lumus menyiapkan kartun sebelum dateline dan sentiasa pening kepala mencari idea-idea fresh buat tatapan para pembaca komik.

Kebanyakkan daripada mereka masih lagi berkarya sehingga ke hari ini. Ada di antaranya memperlahankan rentak dek kerana kesibukkan menguruskan keluarga dan kerjaya yang lain.

Di sini, saya kongsikan buat anda 10 kartunis yang pernah popular di Malaysia di kalangan pemabaca dan pencinta komik tempatan.

‘Raja Kartun Malaysia’, Rejabhab merupakan insan yang hebat dan banyak memberikan inspirasi buat para kartunis negara dan masyarakat. Selain Raja Kartun Malaysia, Rejabhab atau nama sebenarnya Rejab Hab turut mendapat jolokan ‘Penghulu’ bagi para kartunis tanah air.

Dilahirkan pada 23 Ogos 1939 di Permatang Pauh, Pulau Pinang, kartunis lagenda berkenaan mula melukis ketika berusia 19 tahun semasa bertugas dalam pasukan Askar Diraja Melayu.

Kartun sulungnya disiarkan dalam majalah Gelanggang Filem (terbitan Allahyarham Tan Sri P Ramlee) pada Julai 1958. Antara karyanya yang terkenal dan masih melekat di minda peminatnya seperti ‘Periwira Mat Gila’, ‘Tan Tin Tun’, ‘Mawar Oh Mawar’, ‘Selendang Siti Rugayah’, ‘Prebet Dabus’ dan banyak lagi.

Selain melukis, Rejabhab yang mesra disapa Pak Jab suka membaca, mendengar muzik, menonton televisyen dan filem, mengumpul setem sebagai aktiviti waktu senggangnya. Beliau turut mempunyai bakat dalam bermain biola dan mengarang lagu.

Sepanjang hidupnya, beliau telah menjadi mentor kepada kebanyakan kartunis hebat tanah seperti Datuk Lat, Juragan, Imuda, Cabai, Ujang, Ubi dan ramai lagi. Koleksi majalah dan artikelnya tersimpan di galeri beliau di Universiti Sains Malaysia, Pulau Pinang.

Pak Jab mendedikasikan kecintaanya terhadap dunia kartun sehingga akhir hayatnya, dengan karya akhirnya, ‘Siri Amal’ (anak Periwira Mat Gila). Beliau menghembuskan nafas terakhir pada 14 November 2002 ketika berusia 63 tahun kerana penyakit jantung.

Namanya bukan asing di kalangan kartunis lama mahupun baru bahkan mekar mengharum dalam industri majalah komik dan kartun negara. Bagi pencinta Majalah Gila-Gila, pastinya mengenali nama kartunis Jaafar Taib menerusi siri kartun ‘Kalau…’.

Sebelum berjinak-jinak menghasilkan karya kartun secara serius, anak jati Alor Gajar, Melaka itu merupakan seorang pelukis ilustrasi dan komik.

Dilahirkan pada 28 Julai 1952, Jaafar memulakan karier seni lukisnya di beberapa syarikat penerbitan seperti Utusan Melayu dan Kumpulan Varia Pop. Selain sibuk dengan kerja-kerja ilustrasi, beliau juga turut menghasilkan beberapa buah komik.

Jaafar terus melebarkan sayapnya dengan menubuhkan syarikat Creative Enterprise pada tahun 1976 bersama-sama kartunis hebat seperti Mishar, Raja Hamzah dan Azman Yusof dengan menerbitkan majalah komik seperti Murni dan Bambino.

Pada 1 April 1978, Majalah Gila-Gila diterbitkan dimana bermulalah penglibatan Jaafar dalam bidang kartun. Kemunculan majalah humor berkenaan menjadi fenomena serta membawa dimensi baru dalam dunia kartun dan pasaran majalah tempatan.

Selain komik dan kartun, Jaafar adalah pelukis hebat dengan menghasilkan catan. Antara catannya yang sangat dikagumi ialah siri burung-burung di Malaysia.

Hasil karya seninya mendapat perhatian daripada pelbagai pihak serta mendapat penghargaan di merata tempat, dari pameran yang diadakan di tengah-tengah hutan sehingga ke galeri di dalam istana.

Selain Pameran Terbuka Galeri Seni Negara Kuala Lumpur pada tahun 1983 dan 1986, Jaafar turut menyertai:

i. Art Exbibition Bank Negara Malaysia (1989)
ii. July Fest Exhibition, Taman Negara Resort, Pahang (1993)
iii. International Birds Race (Solo Exbihition) Fraser Hill (2003)
iv. Pameran Seni Rupa Inspirasi Perak (2005)
v. Pameran Anugerah Merdekadan Sketsa Sains (2013)

Paling menarik, sebahagian besar dari hasil kerjanya turut dibeli dan dikumpul oleh pihak-pihak swasta serta korporat tempatan dan antarabangsa termasuklah Bekas Perdana Menteri, Tun Dr Mahathir Mohammad.

Pelbagai kejayaan manis diraih oleh Jaafar seperti karyanya tersiar di majalah tahunan Japanese Creator’s Association (JCA), ilustrasinya pernah menghiasi kulit luar salah satu edisi Reader’s Digest.

Malah, hasil-hasil kerja turut dipilih menjadi hiasan muka depan kalendar yang diterbitkan oleh syarikat-syarikat korporat seperti Tenaga Nasional Berhad (TNB), Edaran Otomobil Nasional berhad (EON), TOSHIBA, ESSO dan banyak lagi.

Sepanjang bergelar kartunis, Jaafar pernah dianugerahi Kartun Satu Muka Terbaik di Anugerah Pekomik 2010 menerusi karyanya bertajuk Jungle Jokes (Majalah Gila-Gila), Kartunis Dedikasi, Anugerah Khas Penggiat Kartun di Program Pameran Kartun dan Animasi 1Malaysia (2012), dan Anugerah Perdana Kampung Boy menerusi Anugerah Kampung Boy 2015 di Putrajaya.

Meor Shariman Meor Hassan atau lebih dikenali dengan nama Mishar dilahirkan di Bruas, Perak. Mula berkarya sejak tahun 1960-an lagi menerusi Majalah Filem, Akhbar Utusan Malaysia dan Akhbar Utusan Pelajar.

Kartun Malaysia Meriah adalah hasil tangan beliau ketika bersama Utusan Malaysia. Sekitar tahun 1970-an, Mishar boleh dianggap sebagai pelopor dunia kartun dan komik negara.

Beliau bersama-sama Jaafar Taib, Azman Yusof, Zainal Buang Hussein telah menubuhkan Creative Enterprise Sdn Bhd dengan menerbitkan majalah humor Gila-Gila.

Pada peringkat awal penerbitan, majalah Gila-Gila dianggap sebagai medan untuk kartunis Malaysia bagi tujuan menyampaikan mesej kepada pembaca melalui kartun. Kartun-kartun yang disiarkan Gila-Gila berlatar belakang cerita rakyat Malaysia secara humor dan simbolik.

Pada tahun 1984, Mishar meninggalkan syarikat penerbitan itu dan menubuhkan Creative Holding Sdn Bhd dan menerbitkan majalah Batu Api.

Dengan tema, format yang agak berbeza, Batu Api merupakan majalah humor yang agak lantang menyampaikan mesej mengkritik di atas tanggungjawab sosialnya kepada masyarakat. Maskot Batu Api ialah seorang lelaki bercermin mata hitam bertopi dan jaket persis seorang penyiasat sedang menghisap paip.

Pada 1989 pula, beliau menerbitkan satu lagi wadah kartun berbentuk tabloid iaitu Warta Jenaka. Selain Malaysia Meriah, Kapten Mera dan Asmaradana merupakan antara hasil karyanya yang popular.

Mishar bukan sahaja kartunis malahan terkenal sebagai seorang penulis yang tersohor dengan menggunakan beberapa nama pena seperti Mansasar dan Renlotol.

Dilahirkan 1954 di Keluang Johor, Zainal Buang Hussein merupakan antara penggerak awal dalam dunia penerbitan majalah humor negara kita.

Walaupun tidak pernah menerima pendidikan secara formal di dalam bidang seni lukis, beliau membuktikan bakat semulajadi yang dianugerahkan kepadanya bukan sesuatu yang tidak harus disia-siakan. Antara buku kartunnya yang terkenal ialah Koleksi (1997), Nostalgia (1998) dan Seleksi (1999).

Selain bergelar pelukis ilustrasi dan kartunis hebat, beliau sempat menghasilkan beberapa buah novel dengan melibatkan diri dalam penulisan sejak 1988.

Debu-Debu Di Kaca (1993), Di Ulit Mimpi, Serakah (1994), Gelombang (1995), Sugar Dady (1995), Kasanova (1996), Cinta Di Perumputan (1997), Kumal (1997), Kekasih Abadi (1997) dan Meniti Gelombang (2006) adalah hasil karya penulisannya.

Karyanya pernah memenangi Anugerah Lukisan Terbaik Asean di Brunei pada tahun 1985, Tokoh Penggiat Kartun Malaysia 2012 dan diiktiraf oleh Kelab Kartunis Malaysia menerusi Anugerah Kartunis Legenda di Anugerah Kampung Boy 2015.

Paling menarik, karya diangkat sebagai penghias setem Malaysia oleh Pos Malaysia Bhd sempena sambutan Hari Kebangsaan 2015.

Tentu anda masih ingat bukan siri kartun yang bertajuk ‘Kampung Boy’ yang memaparkan kisah kehidupan anak-anak di kampung. Pastinya anda mengetahui siapakan gerangan kartunisnya di sebalik siri kartun popular berkenaan.

Datuk Lat atau mana nama sebenarnya Mohammad Nor Khalid telah dilahirkan pada 5 Mac 1951 di Kota Baru, Perak. Mulai mencerna bakat sejak di bangku sekolah lagi dimana ketika berumur 13 tahun, beliau telah menghasilkan buku yang bertajuk ‘Tiga Sekawan’ yang memaparkan kisah tentang tiga sahabat menangkap penjahat.

Seterusnya, beliau mula berhijrah ke Kuala Lumpur dan bertugas di News Straits Times sebagai pemberita atau wartawan. Walaupun sibuk dengan tugasnya sebagai wartawan, namun minatnya terhadap kartun tetap diteruskan.

Pada tahun 1974, Lat menjadi kartunis editorial sepenuh masa dengan melukis di ruangan ‘Scene of Malaysia Life’. Sekitar 1979, sebuah buku bercorak autobiografi ‘Kampung Boy’ diterbitkan.

Selepas itu, menyusul beberapa buah lagi, antaranya ‘Town Boy’, ‘With A Little Bit Of Lat’, ‘Lots More Lat’ dan banyak lagi.

Menariknya, buku Kampung Boy turut diterjemahkan ke dalam pelbagai bahasa seperti bahasa Perancis dan Jepun. Kampung Boy juga telah dianimasikan sebanyak 12 episod dan mula ditayangkan pada Februari 1997.

Datuk Lat turut diberikan Anugerah Ijazah Kehormat Doktor Falsafah (Antropologi dan Sosialogi) pada tahun 2007 sebagai penghargaan kepada kejayaan beliau dalam menghasilkan kartun yang mempunyai nilai komedi intelek.

Beliau turut dinobat Anugerah Kewartawan Petronas (Anugerah Khas Juri) pada tahun 2005 dan Anugerah Merdeka 2014 bagi kategori pendidikan dan komuniti berdasarkan sumbangannya dalam mempromosikan identiti Malaysia menerusi penggunaan kartun bagi tujuan promosi pemahaman kalangan komuniti pelbagai etnik di negara ini.

Paling manis, Kelab Kartunis Malaysia (KKM) telah mengadakan majlis penganugerahan buat kartunis tempatan dalam menghasilkan karya-karya yang hebat menerusi Anugerah Kampung Boy 2015. Anugerah itu diambil sempena karya popular Datuk Lat yang telah berkecimpung dalam industri seni lukis tanah air sejak setengah abad yang lalu.

Reggie Lee merupakan satu-satunya kartunis berbangsa Cina yang berkarya di Majalah Gila-Gila. Dilahirkan pada tahun 1958 di Pulau Pinang, karya pertamanya tersiar dalam Gila-Gila pada bilangan 25 (1 September 1979).

Karya anak keempat daripada lima adik beradik itu banyak menyentuh aspek kebudayaan dan kehidupan masyarakat Cina. Beliau pernah bertugas sebagai pengarah seni di sebuah agensi pengiklanan terkemuka.

Antara karya kartunnya yang popular ialah ‘Made in Malaysia’ (koleksi kartun berbahasa Inggeris terbitan Berita Publishing-1984) dan ‘Can or Not’.

Paling menarik, kartunnya pernah menjadi penghias papan tanda iklan, iklan agensi kerajaan dan swasta. Salah satunya, beliau berkolaborasi bersama Microsoft Malaysia untuk membuat Windows Theme sempena hari kemerdekaan.

Beliau turut dinobat Anugerah Kartunis Editorial di Anugerah Kampung Boy 2015 yang disampaikan oleh Perdana Menteri, Datuk Seri Mohd Najib Tun Abdul Razak di Putrajaya. Selain itu, beliau turut menerima Anugerah Kartunis Masyarakat Malaysia sempena Pameran Kartun dan Animasi 1Malaysia 2012 yang telah berlangsung di pekarangan Pasar Seni, Kuala Lumpur.

Selain melukis, Reggie turut suka fotografi dan melancong dimana pernah menulis artikel kembaranya bagi majalah tempatan.

Bagi penggemar kartun ‘From Taiping With Love’ dalam majalah Gila-Gila, pastinya mengenali nama kartunis Rasyid Aswawi. Kartunis yang dilahirkan di Bagan Datoh, Perak pada 14 November 1957 dan dibesarkan di Taiping, Perak ini merupakan antara penyumbang terawal yang berkarya di majalah Gila-Gila.

Karyanya disiarkan buat pertama kali dalam majalah Gila-Gila bilangan ke 6 pada September 1978. Sebelum melukis di majalah Gila-Gila, Rasyid giat melukis komik kartun seperti ‘Combat’, ‘Spy Kulup’ dan banyak lagi.

Selain From Taiping With Love, antara karyanya yang cukup popular di majalah Gila-Gila seperti Terkenang Semasa Dulu, 4 Bujang Lapuk, Hikayat Jutawan Belacan dan Keluarga Cikgu Mat Pencen.

Karya kartun pernah dipamerkan di Pameran Lagi Lagi Gila-Gila di Galeri Petronas, Suria KLCC iaitu sebuah pameran terbesar berdasarkan kartun dan humor di Malaysia buat peminat setia yang sekian lama meminati bahan bacaan komik tersebut.

Cita-cita asal beliau untuk menjadi penulis novel tetapi beliau tetap berbangga kerana dapat berkarya dalam bentuk kartun. Beliau kembali ke Rahmatullah pada September 1997.

‘Tiga Dara Pinggitan’, antara karya yang mengangkat nama kartunis Cabai atau nama sebenarnya Sabariah Jais. Wanita hebat itu telah melakarkan sejarah menjadi kartunis humor wanita pertama di negara ini yang aktif berkarya.

Beliau mula menyertai Majalah Gila-Gila pada tahun 1987. Karya-karyanya banyak berkisahkan tentang kisah-kisah wanita. Selain Tiga Dara pinggitan, antara karya kartunnya yang terkenal seperti ‘Joyah Sport’, ‘Usop 2012’ dan banyak lagi.

Paling menarik, karyanya iaitu Tiga Dara Pinggitan diangkat menjadi telemovie komedi yang sensasi yang dibintangi oleh Siti Nordiana, Anne Ngasriah dan Haiza. Setelah berhenti dari Creative Enterprise, Cabai telah menerbitkan majalahnya sendiri iaitu CABAI.

Menerusi Anugerah Kampung Boy 2015, Cabai telah dinobatkan Anugerah Kartun terbaik yang telah disempurnakan oleh Perdana Menteri, Datuk Seri Najib Abdul Razak di Putrajaya. Di Anugerah Pekomik 2010, Cabai memenangi kategori Siri Komik Kartun Terbaik menerusi siri Tiga Dara Pinggitan.

Siapa yang tidak kenal kartunis yang serba boleh seperti Imuda. Imuda atau nama sebenarnya Abdul Rahim Muda buka sahaja hebat dalam bidang melukis kartun, potret dan karikatur malahan berbakat besar sebagai seorang pelakon, pengacara, pelawak dan penyanyi.

Anak jati Bukit Mertajam, Pulau Pinang itu mula melukis sejak dibangku sekolah lagi. Setelah tamat Sijil Pelajaran Malaysia (SPM) pada tahun 1978, beliau mula bekerja sebagai pelukis di sebuah syarikat penebitan buku, United Book Company untuk Majalah Dunia Kanak-kanak.

Seterusnya, beliau diterima bekerja di Dewan Bahasa dan Pustaka (DBP) dengan menjawat jawatan sebagai Penolong Pelukis. Sewaktu bertugas di DBP, beliau sering menghantar karyanya ke majalah Gila-Gila.

Antara karyanya kartunnya yang menjadi sebutan seperti Yushimura dan Maharajalela VS Birch. Kartun bertajuk Mat Gelap pernah dianimasikan dalam filem dimana beliau turut berlakon dalam filem itu.

Karyanya pernah dipamerkan di Pameran Solo Imuda di Lobi Bangunan Pentadbiran LPSVN, Kuala Lumpur pada tahun 2015, Pameran Solo ‘Wajah-wajah Kesayangan Hamba’ di Balai Berita, New Strait Times, Bangsar.

Pada 12 Januari 2008, Imuda turut menghadiah lima potretnya kepada Galeri Perfileman Finas sempena program Tiada Gambar Seindah Lukisan Bersama Imuda.

Komik pertama Imuda ialah ‘Hang Sebat’, setebal 20 halaman. Imuda juga pernah menghasilkan album bersama Susan Lankester berjudul Terang Gelap pada tahun 1992.

Tahun 1992 juga, menyaksikan Imuda mendapat anugerah sebagai Pelakon Pembantu Terbaik dan kemudiannya Pelakon Komedi Popular pada tahun 1993.

Ibrahim Anon atau lebih dikenali sebagai Ujang merupakan salah seorang kartunis yang terkenal dan mempunyai ramai peminat.

Ujang dilahirkan pada 18 Oktober 1965 di Kampung Juaseh, Kuala Pilah, Negeri Sembilan. Selepas tamat Sijil pelajaran Malaysia (SPM), beliau memberanikan diri untuk mencuba nasib sebagai kartunis di Kuala Lumpur.

Karya pertama iaitu kartun coretan disiarkan di majalah Gila-Gila pada Februari 1984. Setelah diperbaiki semula, Hikayat Ujang Senang iaitu karyanya ketika dibangku sekolah disiarkan pada 1985.

Seterusnya, Ujang berhijrah ke Kharisma Groups dengan menyandang jawatan sebagai pengurus Kharisma Publication dengan menghasilkan majalah yang dinamakan Ujang dengan bermottokan Majalah lawak Antaranbangsa.

Di Kharisma, karakter Usop Sontorian ciptaannya telah dijadikan siri animasi serta diiktirafkan sebagai filem animasi tempatan pertama.

Pada 1997, Ujang meninggalkan Kharisma dengan menubuhkan syarikatnya sendiri iaitu Multi Triple Sdn Bhd dimana menerbitkan majalah Varia Lawak dengan mengumpul sebahagian besar kartunis-kartunis dari majalah Ujang bersama karya-karya mereka.

Ujang juga pernah menjadi kartunis tamu di majalah G3 terbitan Kumpulan Karangkraf. Pertemuan di Pusat Dagangan Dunia Putra (PWTC) pada tahun 2004 dengan Jaafar Taib membuka jalan kembali buat Ujang ke Majalah Gila-Gila. Di sana, beliau bukan sahaja diminta berkarya malahan dapat mengendalikan unit promosi dan acara.

Antara karya-karya yang popular seperti Ujang, Din Beramboi, Aku Budak Minang, Atuk, Intellingent Blues Club (I.B.C), Jibam dan banyak lagi.

Persatuan Penggiat Komik Malaysia (PeKOMIK) menganugerahkan Anugerah Kartun Satu Muka Terbaik kepada beliau bagi karyanya yang berjudul Atuk semasa Pekomikon dan Anugerah PeKOMIK 2009 pada 25 April 2009 di Dewan Kedah/Johor, PWTC.


3 Perkara Best Dan Unik Di Pulau Flores Selain Daripada Biawak Komodo

Flores, dalam bahasa Portugis bermaksud bunga. Keindahan kepulauan di Nusa Tenggara Timur (NTT), Indonesia ini seperti bunga yang mekar berkembang pasti menarik sesiapa sahaja untuk datang bertandang. Lonely Planet (LP) sendiri menyenaraikan Pulau Flores sebagai ‘Indonesia’s Next Big Thing in Tourism’.

Perjalanan ke sini tidak mudah. Tiada penerbangan terus dari Malaysia, pengunjung harus transit sama ada dari Denpasar Bali ataupun Jakarta. Penerbangan mengambil masa selama 3 jam dari KL- Denpasar Bali.

Tambahan satu jam diperlukan untuk penerbangan Denpasar Bali- Labuanbajo (Bandara Komodo). Bagi route Denpasar – Labuanbajo, pesawat akan terbang rendah.

Semasa check-in pesawat, dengan senyuman yang paling manis, mohon dengan staff bertugas untuk dapatkan seat window belah kanan bagi mendapatkan permandangan bukit bukau savannah hijau yang memukau dari dalam pesawat.

Pulau Flores merupakan antara syurga bagi pencinta alam dan budaya. Anugerah daripada Tuhan dengan keindahan bawah laut, bukit bersavannah menghijau, haiwan eksotik hinggalah budaya unik yang masih kental dipelihara.

Jom tengok apa perkara yang tidak boleh kita terlepas saat berpijak ke Pulau Flores!

Bagi yang inginkan pengembaraan yang unik dan lain daripada yang lain, kunjungan ke Desa Adat Wae Rebo sangat disarankan. Wae Rebo, dijoloki sebagai desa di atas awan. Desa yang tersembunyi dan sangat terpencil di atas pergunungan. Berkedudukan lebih 1000 meter dari paras laut.

Perjalanan ke Wae Rebo agak mencabar. Dari Labuan Bajo ke Desa Denge (desa terdekat dengan Wae Rebo yang dapat diakses dengan kenderaan) sahaja mengambil masa selama kira-kira 7-8 jam dengan jalan yang sempit dan ‘bumpy’.

Apabila kenderaan bertembung dari dua arah bertentangan, satu kenderaan terpaksa merapat ketepi untuk memberi laluan kepada kenderaan yang berselisih dari arah berlawanan.

Di Desa Denge, terdapat satu homestay iaitu Wejang Asih bagi yang ingin bermalam sebelum meneruskan pendakian ke Wae Rebo ataupun meninggalkan backpack yang berat. Untuk trekking ke Wae Rebo, adalah digalakkan hanya membawa daypack dengan barang keperluan yang minima sahaja supaya beban yang dibawa selama mendaki kurang terasa.

Dari Desa Denge ke Wae Rebo berjarak sekitar 9km. Mujurlah sudah ada jalan berbatu yang diturap sejauh 4.5km tetapi hanya boleh dilalui dengan ojek (motorsikal) sahaja kerana keadaan jalan yang berlumpur, berbatu besar dan berlubang.

Jalur trekking dengan berjalan kaki berbaki 4.5 km ke pergunungan Desa Wae Rebo. Trekking mengikut denai yang sempit dan menanjak di kebanyakkan laluan memerlukan masa selama 3-4 jam sebelum sampai ke Wae Rebo bergantung kepada stamina dan kekuatan fizikal masing-masing.

Sebelum sampai ke Wae Rebo, kita akan sampai dulu ke “Rumah Kasih Ibu” dimana guider akan membunyikan satu alat khas sebagai isyarat kepada penduduk di Wae Rebo tentang kedatangan pelawat. Alat ini hanya boleh dimainkan sekali. Dari “Rumah Kasih Ibu”, Desa Wae Rebo sudah jelas kelihatan.

Di Desa Wae Rebo ini hanya terdapat 7 rumah utama yang disebut “Mbaru Niang”. Rumah “Mbaru Niang” berbentuk kerucut dengan atap yang hampir menyentuh tanah. Usaha pemuliharaan dan pengekalan rumah “Mbaru Niang” telah mendapat pengiktirafan daripada UNESCO bagi kategori konservasi warisan budaya.

Sesampai ke Desa Wae Rebo, kami dibawa ke rumah utama “Mbaru Niang Gedang” berjumpa dengan Ketua Adat, Pak Rafael dimana diadakan satu upacara ringkas serta sesi berkenalan. Pak Rafael kemudiaannya mendoakan kesejahteraan tetamu.

Setelah selesai acara ini, barulah kita boleh membuat aktiviti bebas dan berjalan-jalan sekitar desa. Perlu diingatkan tiada sebarang liputan telekomunikasi di atas gunung ini. Tanpa signal bermakna masa untuk re-connect kepada nature dan ‘real people’!

Pengunjung yang ingin bermalam telah disediakan satu rumah “Mbaru Niang” khas untuk pelawat yang boleh memuatkan lebih 30 orang dalam satu-satu masa dengan disediakan tilam dan selimut.

Makan tengahari, makan malam dan sarapan pagi turut disediakan kepada tetamu. Menu makan malam kami adalah ayam dengan sambal pedas khas Menggarai.

Ayam merupakan makanan mewah disini. Ayam yang diternak hanya untuk santapan apabila ada keraian dan diraikan untuk tetamu yang bertandang.

Mereka sangat bertoleransi dan menghormati tetamu. Apabila ada pelawat Muslim yang bertandang, ayam akan diserahkan kepada tetamu Muslim untuk disembelih supaya mereka dapat makan ayam halal tanpa was-was!

Kehidupan penduduk Wae Rebo cukup sederhana. Penduduk disini self-dependent dengan menanam sendiri sayur-sayuran, kopi, kulit kayu manis dan sebagainya. Kaum ibu juga mahir menenun kain yang dilakukan di bawah rumah Mbaru Niang mereka.

Padang rumput dan halaman luas terbentang dimana anak-anak (bocah-bocah) gembira bermain bola sepak. Mereka girang bermain tanpa mengenakan sebarang alas kaki. Apa ada hal!
Kami cukup seronok dan teruja melihat wajah ceria anak-anak Wae Rebo apabila diajak bermain buih sabun gergasi yang didatangkan khas dari Malaysia. Siap berebut-rebut lagi!

Kanak-kanak suka sekali apabila gula-gula/ jajan (permen) diberi. Siap beratur lagi! Ada sesetengah orang menganggap pemberian permen kepada anak-anak kecil ini tidak elok kerana akan mewujudkan budaya meminta-minta dan memberi kemudaratan kepada kesihatan mereka. Terpulang kepada pandangan masing-masing. Kami hanya mahu berkongsi dan menceriakan mereka!

Penduduk di sini memasak menggunakan dapur kayu di dalam rumah Mbaru Niang. Memang berasap di dalam rumah. Menurut mereka, asap ini bagus kerana boleh mengelapkan kayu. Semakin gelap kayu dalam rumah semakin baik kerana boleh memanjangkan jangka hayat struktur rumah.

Apabila kita ditawarkan minuman semasa mengunjungi rumah mereka, jangan menolak kerana bagi mereka dikira kurang sopan sekiranya kita enggan. Tetapi selepas mereka minum dulu/ jemput minum baru kita boleh minum. Adat mereka. Masuk kandang kambing mengembek. Masuk kandang lembu meguak.

Hidangan yang serba sederhana seperti ubi kayu rebus dan kopi panas yang dihasil dan ditumbuk sendiri cukup menyelerakan!

Akses kepada kesihatan agak sukar dan terbatas di desa ini. Ibu-ibu mengandung terpaksa turun naik gunung untuk ke bawah, desa terdekat yang mempunyai kemudahan klinik desa. Mereka jarang ditemani suami masing-masing kerana dianggap manja kalau sentiasa berteman!

Kami mengagihkan ubat-ubatan yang dibawa khas dari Malaysia. Sebanyak 2000 biji paracetamol, 80 pack neobun, 80 pack pil gastrik, ubat cacing untuk kanak-kanak , eye drop dan minyak gamat telah berjaya diedarkan kepada ketua keluarga masing-masing dalam 6 buah rumah Mbaru Niang.

Kami berasa cukup bertuah dapat menyertai charity trip ini yang dikelolakan oleh Tong Sudey– pengasas & Dila- pengasas bersama bagi ‘The Fadaelo Project”. Fadaelo bermaksud ‘loving each other’ dalam bahasa Manggarai.

Tong sendiri sudah menggangap Wae Rebo sebagai kampung halaman dan lebih daripada 7 kali berkunjung ke Wae Rebo. Pemberian ubat-ubatan ini merupakan sumbangan kecil daripada kami tetapi besar maknanya buat mereka!

Briefing pemberian ubat sebelum diserahkan kepada ketua-ketua keluarga Desa Wae Rebo

Kemudahan pendidikan juga terbatas di desa ini. Tiada sekolah rendah (sekolah dasar) apatah lagi sekolah menengah (SMP & SMA) kerana demografik desa yang terpencil. Anak-anak yang mula bersekolah dasar (sekolah rendah) akan dihantar ke desa di bawah gunung dan dijaga oleh penjaga/ waris masing-masing.

Kunjungan selama 2 hari 1 malam ke Desa Wae Rebo, desa di atas awan ini terasa begitu singkat. Sesiapa yang sudah berkunjung ke desa ini, kebanyakkannya memasang angan-angan untuk kembali lagi. Pasti!

Labuanbajo adalah kota pelabuhan yang mula berkembang pesat. Sejak daripada banyak gambar-gambar Instagram yang mula tular, pelancongan di Labuanbajo/Flores telah mula dikenali dan dikunjungi ramai.

Labuanbajo adalah pit stop wisatawan sebelum memulakan trip Live On Boat (LOB) di Komodo archipelago. Seelok-eloknya, sehari sebelum trip LOB, pengunjung disarankan terus ke pelabuhan dan deal sendiri dengan pengusaha-pengusaha bot berbanding hanya mengambil pakej daripada operator/ travel agent di pekan Labuanbajo.

Di Labuanbajo tidak sukar untuk mencari makanan halal, kebanyakkan penduduk di Labuanbajo adalah Muslim. Tempat makanan terkenal adalah di Kampung Kuliner tidak jauh dari Pelabuhan Labuanbajo yang betul-betul menghadap laut. Makanan laut yang segar boleh didapati dengan mudah dengan harga ‘murah meriah’.

LOB merupakan cara terbaik dan hemat untuk island hopping sekitar Komodo archipelago. Kebiasaannya, pakej LOB termasuk sekali dengan penginapan di dalam bot (ada bilik yang berhawa dingin), makan 3 kali sehari disajikan oleh tukang masak atas bot, tandas dan kemudahan asas yang lain.

Tidur di dek atas pada waktu malam lebih seru dengan angin sepoi-sepoi ditambah dapat ‘star gazing’ dan jika bernasib baik dapat lihat ‘meteor shower’!

Pastikan ambil ubat tahan muntah sebagai langkah berjaga-jaga untuk mengelakkan mabuk laut.

Bagi hari pertama LOB trip kami, bot berhenti check point pertama di Pulau Kenawa untuk snorkeling. Kemudian kami berhenti di tengah-tengah laut yang terdapat sandbank yang digelar Lata Makassar.

Di sandbank ini, kita dapat berjalan di tengah-tengah laut kerana terdapat pasir dengan air laut yang cetek. Untuk melihat permandangan sunset pula, bot berlabuh di Gili Laba/ Lawa.

Bukit yang terpaksa dipanjat untuk mendapatkan permandangan yang terbaik agak menanjak/mendaki. Malangnya, awan agak tebal dan kami tidak dapat melihat sunset dengan baik. Walaubagaimanapun, malamnya kami dapat ber”star-gazing” kerana awan yang cerah dengan tiada pencemaran cahaya langsung!

Untuk hari kedua, bot bergerak agak awal ke Pulau Padar dan kami dapat menyaksikan sunrise di tengah-tengah laut. Pulau Padar adalah pulau yang paling terkenal dan sering terpapar di laman-laman Instagram dan Facebook.

Kemudahan trek/trail adalah baik dengan dibina tangga kayu di permulaan pendakian. Trail untuk ke puncak agak panjang tetapi tidak terlalu menegak seperti trail di Gili Laba/ Lawa.

Apabila sampai di puncak ataupun viewpoint, segala penat lelah pendakian hilang dengan permandangan yang disajikan. Serasa seperti berada di alam Jurassic Park, dengan bukit batu bersavannah dan tiga sisi pantai berbeza yang dapat dilihat dengan jelas. Sangat ‘surreal’! Tetapi awas, trafik agak sesak di sesetengah hot spot untuk mengambil gambar terbaik.

Dari atas bot juga di tengah-tengah perjalanan island hopping, kami dengan kelam kabut akan terjun ke laut lepas apabila kapten bot menjerit ada Manta Ray. Manta Ray di Komodo archipelago ini adalah daripada spesis yang stingless dan harmless, tu yang berani kejar!

Kemudiannya pada sebelah petang, kami berlabuh di Kampung Wisata Komodo. Kapten bot, Pak Ilyas menjemput kami ke rumah beliau dan membawa kami melawat sekitar kampung.

Sebelah malamnya, kebetulan jatuh pada malam new year 2017, kami meraikan secara laid-back bersama penduduk lokal sambil ditemani unggun api, tanglung, muzik dan sudah semestinya kembang api (bunga api)!

Pada hari terakhir LOB, barulah kami berpeluang ke Taman Nasional Komodo untuk menyaksikan sendiri keunikkan dan kegerunan kami kepada Komodo Dragon yang cuma didengari selama ini.

Komodo Dragon adalah cicak terbesar di dunia yang tersenarai sebagai 7 New Wonders in the World. Komodo Dragon hanya boleh dijumpai di sekitar Pulau Komodo dan Pulau Rinca, Flores sahaja.

Perlu dapatkan khidmat renjer untuk menjejaki raksasa ini. Tiket masuk bagi foreigner dan lokal sangat berbeza. Pandai-pandailah nak deal harga. Pengunjung wanita yang ‘datang bulan’ perlu maklumkan terlebih dahulu kepada renjer supaya tambahan langkah keselamatan dapat diambil kerana Komodo Dragon sangat sensitif kepada bau darah!

Sebelum kembali ke Labuanbajo, kami sempat singgah di pit stop terakhir LOB iaitu Pulau Kelor. Pemandangan di atas puncak Pulau Kelor ini cukup menakjubkan dengan air laut membiru, gunung menghijau dan awan nano, gambar picturesque!

Bagi pengemar pengembaraan laut-darat-tidur-laut-darat-repeat back to back, Komodo excursion LOB adalah untuk anda. No doubt!

Trip overland sangat mengujakan dengan satu-satunya jalan TransFlores dari Barat ke Timur Flores. Kami memilih route Denge – Ruteng – Ngada – Bajawa – Ende – Moni – Kelimutu – Ende yang memakan masa selama 5 hari.

Sepanjang perjalanan, kami disajikan dengan bentuk muka bumi yang bergunung ganang, sungai yang deras dan jernih mengalir serta jalan di bukit-bukit curam menghadap laut dan pantai. Pengembaraan overland TransFlores ini membawa kami seolah-olah merentas ke masa silam (time machine).

Di Bajawa, kunjungi ke Desa Adat Bena tidak boleh dilepaskan. Bena merupakan kampung yang dianggap sebagai antara kampung tertua yang masih bertahan dengan apa yang diwariskan oleh leluhur terdahulu.

Berhampiran Desa Adat Bena juga, tersergam gagah Gunung Inerie (2245mdpl), sebuah gunung berapi dan merupakan puncak tertinggi bagi Pulau Flores.

Di Ende pula, terdapat satu pantai yang terkenal tidak jauh dari pusat Kota Ende iaitu Pantai Batu Hijau. Batu-batu yang berwarna ini dikutip dan dijual per karung terutamanya untuk dieksport ke Bali serta luar negeri.

Kebiasaanya digunakan untuk menghiasi spa-spa mewah. Untuk pengalaman kuliner yang unik di Ende dan Flores pula, kunjungan ke Rumah Makan Sari Rasa, Ende adalah wajib.

Rumah makan ini mengisi carta teratas Trip Advisor kerana layanan tukang masak/ownernya yang teristimewa yang akan menerangkan kepada tetamu menu yang disediakan satu persatu.

Makanan yang disediakan juga adalah authentic, dengan menggunakan mee yang diuli sendiri dan ayam organik (free range chicken). Highly recommended!

Highlight overland TransFlores adalah kunjungan ke Taman Nasional Kelimutu, berdekatan dengan pekan kecil Moni. Kelimutu adalah sebuah gunung berapi yang mempunyai danau (crater lake) dengan 3 warna berbeza.

Warna tasik ini akan berubah-ubah disebabkan oleh tindakbalas kimia daripada aktiviti gunung berapi. Masa yang paling baik untuk berkunjung adalah awal pagi, saat melihat matahari naik. Memang sangat berbaloi perjalanan selama 5 hari untuk sampai ke tempat magis ini.

Pesanan seorang random stranger yang ditemui semasa kembara overland masih terngiang-ngiang dalam kepala. Nasihat beliau untuk semua;

“Jangan pernah mencari teman, seumur hidup anda, anda tidak menemukan seorang pun sahabat/teman, JADILAH sahabat bagi sesiapa pun, dimana engkau pergi, engkau akan temukan sahabat.”

“Untuk membangun hidupmu, jangan ukur orang dengan harga, UKUR orang itu dengan peribadinya, nilainya!”


Eliud Kipchoge Cipta Sejarah Pelari Pertama Tamatkan Maraton Bawah Dua Jam

Sejarah tercipta hari ini apabila pelari dari Kenya, Eliud Kipchoge berjaya mencipta rekod manusia pertama yang berjaya menamatkan maraton dalam masa bawah dua jam.

Beliau menamatkan larian bersejarah tersebut dengan masa 1 jam 59 minit 40.2 saat. Larian yang berlangsung di Vienna tersebut turut disokong oleh 41 pelari pacer yang menemani Eliud sepanjang larian ini.

For so long, so many thought it was impossible, but @EliudKipchoge becomes the first human to run a sub two-hour marathon. #INEOS159 #NoHumanIsLimited pic.twitter.com/ONL9jyPR0n

— INEOS 1:59 Challenge (@INEOS159) October 12, 2019

Kipchoge, 34 pernah membuat percubaan ini pada Mei 2017 di Monza, Itali tetapi gagal kerana menamatkan larian tersebut dalam masa 2 jam 25 saat.

Rekod ini tidak akan dicatat secara rasmi oleh International Association of Athletics Federations (IAAF) kerana larian ini berlangsung di luar kejohanan maraton profesional sebenar.

🇬🇧 1954 Roger Bannister breaks the 4-minute mile

🇺🇸 1969 Neil Armstrong walks on the moon

🇰🇪 2019 @EliudKipchoge runs a sub two-hour marathon#INEOS159 #NoHumanIsLimited pic.twitter.com/HMXnxRohE3

The split times for the fastest marathon ever. 🔥#INEOS159 #NoHumanIsLimited pic.twitter.com/BbVqhgbaDQ

Untuk pengetahuan anda, 42KM adalah jarak untuk satu larian maraton dan Eliud adalah orang pertama yang berjaya menamatkannya di bawah masa dua jam. Tahniah Eliud Kipchoge!

Ini pula beberapa rekod hebat lain yang turut dipecahkan tahun ini. 2019 sememangnya satu tahun yang hebat.

‘Avengers: Endgame’ Akhirnya Tewaskan Avatar Sebagai Filem Paling Laris

Kasut Vintaj Nike ‘Moon Shoe’ Pecah Rekod Terjual Pada Harga RM1.8 Juta


Ella Harper Si ‘Gadis Unta’, Bagaimana Dia Gunakan Kekurangannya Untuk Meraih Populariti Pada Tahun 1886

Selama berabad-abad, manusia di seluruh dunia selalu terpesona dengan sesuatu yang diluar kebiasan. Dari ruang muzium perubatan hinga tayangan di pentas sarkas. Penampilan ‘unik’ dan jauh dari kebiasaan sering berjaya menangkap mata seseorang.

Hari ini, kita akan meneroka kisah hidup Ella Harper atau lebih dikenali sebagai gadis unta. Dia mengalami kecacatan yang luar biasa dan jarang berlaku, di mana lututnya bengkok ke belakang. Bagi Harper, berjalan dengan menggunakan tangan dan kaki lebih selesa.

Gadis cantik ini dilahirkan pada 5 Januari 1870 di Hendersonville, Tennessee. Ayahnya bernama William Harper, bekerja sebagai seorang petani dan juga penjual saham terkenal di Sumner County. Ibunya pula bernama Minerva Ann Childress, bekerja sebagai suri rumah.

William dan Minerva mempunyai lima anak – Sallie, Willie, Ella, Jessie Dan Everett. Ada beberapa sumber menyatakan bahawa Everett adalah saudara kembar Ella yang meninggal dunia pada 4 April 1870, tiga bulan selepas kelahiran mereka berdua.

Ella dilahirkan dengan keadaan tidak normal, kesnya diklasifikasikan sebagai jarang berlaku. Lututnya membengkok kebelakang, sehingga memaksa dia berjalan dengan dua tangan dan dua kaki.

Perubatan moden mengklasifikasikan keadaannya dan bentuk kecacatan ini sebagai Genu Recurvatum atau kecacatan lutut kebelakang. Disebabkan bentuk kakinya dan cara dia berjalan, kebanyakan orang memanggilnya sebagai “Gadis Unta”.

Dia memulakan perjalanannya dalam dunia sarkas sekitar Oktober 1884, kebanyakan di St Louis dan New Orleans. Pada tahun 1886, nama Ella sudah mula popular ketika dia mewakili W. H. Harris’s Nickel Plate Circus. Dia sering keluar dengan seekor unta bersamanya.

Peluang ini direbut oleh W. H. Harris’s Nickel Plate Circus apabila menjadikan dia watak utama di setiap perkara yang membabitkan pemasaran. Kebanyakan iklan di surat khabar memanggilnya sebagai “the most wonderful freak of nature since the creation of the world”  atau “counterpart never did exist.”

Sebilangan besar iklan di surat khabar memanggilnya sebagai “unta”. Dia ditekan sehingga dituduh penipu, kata mereka “dia hanya seorang wanita muda berwajah cantik yang lututnya berada di belakang dan bukannya di depan.” Beberapa siri tekanan ini membuatkan Ella berhenti dari melakukan pementasan sarkas pada akhir tahun 1886.

Ella menulis rasa terakhir sebagai ahli pementasan sarkas pada sebuah poskad, “Saya digelar gadis unta kerana lutut saya berpusing ke belakang. Saya boleh berjalan dengan baik dengan menggunakan tangan dan kaki saya seperti yang anda lihat di dalam gambar.

“Saya telah mengembara selama empat tahun untuk melakukan persembahan dan sekarang, ini adalah tahun 1886 dan saya berhasrat untuk berhenti dari melakukan persembahan dan mahu ke sekolah serta cuba menyesuaikan diri dengan pekerjaan lain.”

Selepas 1886, dia menghilang, tiada lagi yang mengingati Ella. Dalam dunia pementasan sarkas, dia seolah seperti hilang dari sejarah.

Ella meninggal dunia pada 19 December 1921 disebabkan kanser usus. Dia sempat berkahwin dengan seorang lelaki bernama Robert L. Savely. Dia juga mempunyai anak perempuan bernama Mabel Evans Savely yang lahir pada beberapa bulan selepas mereka berkahwin.

Untuk bacaan lanjut, baca kisah mengenai Ahmad Samerin, ‘owner’ kedai basikal yang berjaya memenangi RM1 juta pada tahun 1991. Klik pautan di bawah untuk membaca.

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991

Kenali John Carpenter, Seorang Ejen Dan Pemenang Pertama ‘Who Wants to Be a Millionaire’


Ellie Suriati Kritik Filem Mael Totey Tidak Capai Standard, Syahmi Sazli Kekal Tenang Terima ‘Teguran’

Filem Mael Totey yang ditayangkan di Astro First berjaya meraih kutipan sebanyak RM5 Juta dalam masa 12 hari tayangan. Ini adalah satu rekod yang memberansangkan.

Terbaharu, Ellie Suriati telah memuji kejayaan filem tersebut tetapi masih tidak mencapai standard. Menurut Ellie, filem tersebut masih belum mencapai tahap teknikal sesebuah penerbitan filem dan tidak boleh meletakkan Mael Totey itu sebagai benchmark untuk karya kreatif yang sempurna.

Lantaran itu, Syahmi Sazli kekal tenang dan tidak melatah serta mengakui dari segi teknikal memang tidak capai standard. Tambahnya, filem Mael Totey ini menggunakan modal yang sedikit dan jenis kamera juga tidak seperti yang dipakai oleh kebanyakan pengarah atau produksi filem besar di luar sana.

A post shared by Mael Totey (@syahmisazli)

Mengambil perkara itu dari sudut positif, Syahmi akan memperbaikinya pada karya akan datang tetapi beliau tidak bersetuju dengan bentuk karya tidak capai standard. Syahmi menegaskan bahawa setiap pengarah memiliki arah dan kreativiti sendiri.

Justeru itu, Syahmi berterima kasih kepada peminat telah menonton filem Mael Totey. Apakah pendapat anda akan filem tersebut?

Tahukah anda bahawa terdapat 11 pengajaran yang boleh diperoleh usahawan melalui kejayaan filem Mael Totey? Klik pautan di bawah untuk ketahui lebih lanjut.

11 Perkara Usahawan Boleh Pelajari Daripada Kejayaan Mael Totey The Movie

Mengaku Tonton Mael Totey Secara ‘Haram’, Penonton Ini Minta Maaf Pada Syahmi Sazli

Umpama ‘Mocking’ Orang Susah, Program Realiti The House Mendapat Kecaman Netizen


‘Elok Tamatkan Sahaja Kursus Lakonan’ – Amerul Affendi Bidas Pendirian A. Aida Utamakan Rupa Dari Bakat

Sebelum ini, Datuk A. Aida telah mengeluarkan kenyataan bahawa dirinya paras rupa menjadi elemen penting untuk menjadi seorang pelakon.

Kenyataannya itu mendapat pelbagai respon daripada beberapa penggiat seni termasuk pelakon yang berbakat besar, Amerul Affendi. Susulan kenyataan A. Aida, maka Amerul mencadangkan kesemua institut pengajian awam dan swasta untuk menamatkan kesemua kursus lakonan.

Jadi elok lah semua IPTA dan IPTS di seluruh Malaysia menamatkan semua kursus lakonan yang ada.. tak baik scam bakal2 pelajar yang bersungguh2 berhabis duit mencari ilmu..

Kerana bila ahli lembaga pengarah @FinasMy sudah keluar statement begini sudah tentu ramai yg ikut kan? https://t.co/UBHDJV35HS

— #BangsaManusia (@Amerul_Affendi) October 24, 2022

Menurut Amerul, jika paras rupa menjadi kriteria utama untuk bergelar pelakon, maka pelajar yang mengambil kursus lakonan dengan bersungguh-sungguh seakan di scam kerana berhabis duit demi menuntut ilmu.

Perkongsian pendapat Amerul itu telah mendapat pelbagai reaksi daripada netizen dan rata-rata netizen bersetuju dengan kenyataannya. Malah, ada juga netizen mengatakan tidak guna belajar bidang tersebut jika rupa paras menjadi keutamaan.

Producer/director skrng susah dah, pilih kasih.

Bukan based skill tapi based on muka. Kalau muka kau tenuk tapi skill bagus jadi extra jelah mcm ni. https://t.co/Tuym0K4JG5

Aswara pun tutup je lah macam tu. Penat & buang duit me as parent hantar anak belajar kat sini kalau rupa paras jadi ukuran 😤😤😤

— Liya M Olwi (@liya2212) October 24, 2022

Tak guna belajar tinggi2 dalam bidang ni.. Buang masa selagi ada manusia sebegini yg lebih mementingkan paras rupa dari bakat.

Producer: Paras Rupa > BakatTV Station: Followers > BakatProduction House: Modal/$$$ > Bakat

— MrFluidHead 🇲🇾 (@MrFluidHead) October 24, 2022

setuju. bkn nak dengki dgn rezeki. mende ni dah jd dr zmn penyampai radio dlu lagi. org yg btol2 study psl mass comm dan dunia penyiaran tibe2 xde job sbb pelawak2 dah amik tmpt dorg. skrg influencer dan ntah sape2 yg de rupa amik tmpt pelakon. semua sbb nak kejar rating.

— Nur Mukhlis Noordin (@qis_mukhlis) October 24, 2022

Akan tetapi, ada juga netizen mengatakan bahawa inilah realitinya apabila penonton juga suka melihat pelakon yang memiliki rupa paras untuk menjadi watak utama.

Untuk rekod, Amerul Affendi juga pernah mendakwa dirinya ditolak stesen TV kerana jumlah ‘follower’ di Instagram tidak mencecah 50,000 pengikut.


Elon Musk Ajak Mark Zuckerberg Bertumbuk Di Gelanggang UFC

Dua jutawan terkenal dari industri teknologi terkemuka, Elon Musk dan Mark Zuckerberg baru-baru ini mengejutkan netizen apabila kedua-dua bilionair ini nampaknya menyahut cabaran masing-masing untuk bertumbuk, ini selepas beberapa siri perdebatan menerusi media sosial yang dimulakan oleh Elon Musk.

Lokasi untuk pertarungan ini telah ditentukan. Musk meminta Zuckerberg datang ke Octagon yang merujuk kepada kelanggang untuk Ultimate Fighting Championship (UFC), Las Vegas, Nevada, Amerika Syarikat, lapor BBC.

Bagaimanapun, tarikh dan masa untuk kedua-dua ini menunjukkan kehebatan fizikal mereka belum dapat dipastikan lagi. Netizen meramalkan tiket akan dibuka untuk menyaksikan perlawanan antara dua CEO gergasi teknologi terkenal itu.

Untuk pengetahuan anda, perdebatan ini bermula dengan satu ciapan yang melaporkan bahawa Facebook, sebuah syarikat yang dimiliki oleh Zuckerberg, ingin mencipta satu platform baharu yang bakal menjadi pesaing utama kepada Twitter.

Ketua Pegawai Produk Meta, Chris Cox berkata platform ini dapat menyaingi Twitter dan kini masih dalam proses pembinaan. Difahamkan bahawa syarikat gergasi teknologi itu bakal memperkenalkan platform tersebut kepada umum dalam masa terdekat.

Menjawab situasi tersebut, Musk menyatakan kebimbangannya dengan melihat cadangan Meta untuk membangunkan platform yang bakal memberi saingan kepada Twitter itu adalah sebahagian usaha Meta untuk memonopoli sepenuhnya industri media sosial.

Sebabnya, buat masa ini Meta sudah mempunyai Facebook, Instagram, YouTube, dan WhatsApp. Musk bimbang isu keselamatan yang selama ini menjadi masalah dalaman Meta akan membahayakan orang ramai.

“Saya fikir dunia akan berada di bawah kawalan Zuck secara eksklusif. Tiada pilihan lain. Ini sekurang-kurangnya akan menyebabkan huru-hara,” kata Musk dalam ciapannya di laman Twitter.

Disebabkan gusar dengan situasi ini, Musk tampil dengan cadangan yang lebih baik. Daripada bersaing menggunakan media sosial, lebih baik bersaing di gelanggang UFC.

Musk kemudiannya dalam ciapan di Twitter mencabar lawannya Zuckerber, “bersiap untuk bergaduh dalam sangkar”. Zuckerberg kemudiannya membalasnya dengan meminta lokasi perlawanan. Lalu dijawab oleh Muskdengan “Vegas Octagon,” gelanggang rasmi untuk sukan UFC.

Netizen juga bertindak sebagai batu api apabila memberi amaran kepada Musk bahawa lawannya mempunyai ilmu dalam seni mempertahankan diri. Bagaimanapun dijawab oleh Musk bahawa dia bersedia untuk bertemu Zuckerberg di dalam sangkar.

Orang ramai kini mula teruja dengan aksi mencabar antara satu dua jutawan teknologi ini. Malah, diramalkan bahawa tiket akan mula dijual tidak lama lagi melibatkan aksi Musk dan Zuckerberg.


Elon Musk Akan Letak Jawatan Jika Dia Jumpa ‘Orang Bodoh’ Yang Mahu Jadi CEO Twitter

Elon Musk mengumumkan bahawa beliau akan berundur daripada jawatannya sebagai Ketua Pegawai Eksekutif Twitter. Langkah ini diambil selepas majoriti pengguna Twitter mahu dia berhenti menerajui syarikat media sosialnya terbabit.

“Saya akan meletakkan jawatan sebagai CEO Twitter setelah menemui seseorang yang cukup bodoh untuk menerima pekerjaan ini. Selepas itu, saya hanya akan memimpin pasukan perisian dan pelayan,” katanya di akaun Twitter peribadi miliknya.

Ciapan itu ditulis setelah melihat ramai pengguna Twitter mengundi untuk beliau meletak jawatan daripada CEO Twitter. Hasil tinjauan menunjukkan bahawa sebahagian besar pengguna Twitter, iaitu 57.5% mahu dia berundur.

Sebelum ini, Musk telah menjawab soalan seorang pengguna mengenai rancangan beliau untuk keluar dari Twitter. Bagaimanapun, Musk menjawab bahawa dia masih belum berjumpa calon CEO yang sesuai.

I will resign as CEO as soon as I find someone foolish enough to take the job! After that, I will just run the software & servers teams.

— Elon Musk (@elonmusk) December 21, 2022

“Berdasarkan pertimbangan Musk dan beberapa penganalisis, tindakan drastik diperlukan untuk merombak model perniagaan Twitter. Terdapat hujah, tanpa Musk sebagai Ketua Pegawai Eksekutif, sukar untuk mencari seseorang yang cukup berani untuk mengubah arah Twitter,” kata penganalisis Hargreaves Lansdown Sophie Lund-Yates.

Tinjauan mengenai keperluan beliau berada di kerusi CEO dikeluarkan selepas pelbagai kontroversi sepanjang tempoh perkhidmatannya, termasuk beberapa kes akaun milik wartawan yang telah digam oleh pengurusan Twitter.

Twitter kemudiannya turut menyekat akaun yang mempromosikan media sosial lain seperti Facebook dan Mastodon. Tindakan itu dianggap “tidak masuk akal” oleh pengasas Twitter, Jack Dorsey.

Kini, ciapan tentang larangan promosi media sosial yang lain telah dipadamkan. Twitter menggantikannya dengan tinjauan pendapat tentang dasar sekatan yang dijalankan oleh media sosial terbabit.

Tumpuan Elon Musk pada Twitter juga telah menimbulkan kemarahan pemegang saham Tesla. Disebabkan itu, Musk juga secara beransur-ansur melepaskan pemilikannya dalam syarikat kereta elektrik itu.

Dilaporkan oleh Reuters, Elon telah beberapa kali menjual saham Tesla, selepas dia membeli Twitter dengan harga US$ 44 bilion atau sekitar IDR 660 trilion pada Oktober 2022. Tidak jelas sama ada langkah Elon untuk menjual saham Tesla ada kaitan dengan pembelian Twitter. Bagaimanapun, pemerhati melihat bahawa Elon sedang mengalihkan fokusnya daripada Tesla ke Twitter.

“Ini adalah keadaan yang buruk. Saya telah bercakap dengan banyak pelabur saham Tesla, dan mereka sangat marah dengan Elon,” kata Tony Sycamore, Penganalisis di IG Markets.


Elon Musk Akui Terlalu Sibuk Dan Sering Tidur Di Kilang

Sekiranya anda mengikuti perkembangan Elon Musk, pastinya anda cukup tahu beliau merupakan individu yang kerap berjanji demi inovasi yang lebih baik buat syarikat Tesla, Space X dan juga dunia. Ternyata untuk mengotakan segala janji-janji beliau, Elon perlu bekerja dengan lebih keras untuk menyempurnakannya seperti yang dijanjikan.

Terbaru, Elon Musk di dalam sebuah temubual mengatakan beliau kini tidak sempat untuk pulang ke rumah dan mendapatkan rehat yang cukup. Lebih mengejutkan beliau juga mengakui kini tidur di lantai kilang Tesla. Semuanya disebabkan untuk memastikan pengeluaran Tesla Model 3 berjalan dengan lancar.

About a year ago, I asked Doug to manage both engineering & production. He agreed that Tesla needed eng & prod better aligned, so we don’t design cars that are crazy hard to build. Right now, tho, better to divide & conquer, so I’m back to sleeping at factory. Car biz is hell …

Elon Musk berpendapat tugas CEO tidaklah semudah yang disangka dimana pemimpin teratas berpeluang untuk bercuti manakala para pekerja berhempas pulas memajukan syarikat. Beliau juga tidak terlepas untuk mengeluh mengenai bisnes automotif yang sangat mencabar baginya.

Di dalam sebuah temubual yang lain, Elon Musk mengakui beliau sudah lama mempraktikkan jumlah waktu bekerja selama 100 jam di dalam satu minggu. Mungkin inilah resipi beliau terus menempa kejayaan berbanding pesaing.

Setakat 3 April, sebanyak 2,020 Tesla Model 3 telah dikeluarkan dimana syarikat ini menjanjikan untuk mengeluarkan sebanyak 2,500 unit menjelang akhir April dan 5,000 unit untuk tiga bulan daripada sekarang.

Jelas tidak ada magik untuk berjaya dan melangkah lebih jauh di dalam sebuah syarikat. Hanya kerja keras yang konsisten serta pasukan yang hebat yang bakal mencorak sesebuah syarikat.


Elon Musk Bakal Bina ‘Bahtera Nabi Nuh Moden’ Untuk Bawa 1 Juta Manusia Ke Marikh

Pengasas Tesla dan SpaceX, Elon Musk pada minggu ini menyatakan bahawa dia kini sedang merancang untuk membina 1,000 kapal angkasa yang bakal menjadi pengangkutan utama manusia dan kehidupan lain ke Marikh, lapor Gadgets Now.

Ketua Pegawai Eksekutif Tesla menyatakan bahawa kehidupan berbilang planet bakal membantu memulihkan ekosistem di Bumi.

Merujuk kepada cerita Nabi Nuh yang membina sebuah bahtera dengan tujuan untuk menyelamatkan umat manusia  daripada banjir besar, Musk berkata model kapal angkasanya pula bakal menjadi Bahtera Nuh Moden yang mampu menyelamatkan manusia daripada segala malapetaka yang akan berlaku di Bumi.

“Menjadikan kehidupan berbilang planet meluaskan skop & skala kesedaran. Ia juga membolehkan kita membuat sandaran biosfera, melindungi semua hidupan seperti yang kita tahu daripada malapetaka di Bumi,” tulisnya di laman Twitter.

“Manusia adalah penjaga kehidupan, kerana tiada spesies lain boleh mengangkut kehidupan ke Marikh. Kami tidak boleh mengecewakan mereka,” tambahnya.

Elon Musk confident to take 1M individuals to Mars on a 'modern Noah's ark' by 2050. Let me just stick to Node JS. pic.twitter.com/r3J90VuV0L

— Shadrack Matata (@shadrac_matata) June 8, 2022

Apabila seorang pengguna bertanya kepada Musk “apa rancangannya?”, dia menjawab, “Bina 1000+ kapal angkasa untuk mengangkut kehidupan ke Marikh. Pada asasnya, Bahtera Nuh (sangat) moden.”

SpaceX kini dalam perancangan untuk membangunkan Starship yang bakal membawa manusia dan kargo ke bulan, Marikh dan planet lain. Kenderaan itu terdiri daripada dua elemen: penggalak peringkat pertama yang dipanggil Super Heavy dan kapal angkasa peringkat atas yang dikenali sebagai Starship.

Musk sebelum ini berkata bahawa penempatan di Marikh dan penerokaan angkasa lepas bakal mengurangkan banyak kos kerana peralatan yang digunakan boleh dikitar semula.

Elon Musk jadi ‘gelandangan’ demi ke planet Marikh, jual rumah terakhirnya RM126 juta. Rujuk pautan di bawah untuk membaca.

Elon Musk Jadi ‘Gelandangan’ Demi Ke Planet Marikh, Jual Rumah Terakhirnya RM126 Juta

Elon Musk Mahu Jadikan Perjalanan Ke Marikh Lebih Murah Daripada Membeli Rumah

Kisah Tukang Kayu Bina Replika Bahtera Nabi Nuh Selama 7 Tahun


Elon Musk Bakal Lengkapkan Pembelian Twitter Bernilai RM208 Bilion Pada Minggu Ini

Setelah lama bermain ‘tarik-tali’ soal pembelian platform media sosial Twitter melibatkan Elon Musk, individu yang merupakan manusia terkaya dunia ini sekali lagi dilaporkan sedia melengkapkan pembelian Twitter seawal minggu ini.

Menerusi perkongsian daripada Watcher Guru, Elon Musk hampir pasti bakal mendapatkan platform yang sudah lama berada dalam senarai beliau dengan harga yang hampir sama seperti yang diumumkan sebelum ini iaitu sekitar $44 bilion (~RM208 bilion).

JUST IN: Elon Musk tells bankers he plans to close the $44 billion Twitter acquisition deal on Friday.

— Watcher.Guru (@WatcherGuru) October 25, 2022

Untuk pengetahuan, ini bukanlah kali pertama Elon Musk meluahkan minat untuk membeli platform Twitter. Sebelum ini, beliau telah memaklumnya kepada umum sebelum bertindak untuk membatalkan pembelian yang sekaligus mendesak Twitter untuk menawarkan data berkaitan spam seperti yang dimahukan Elon Musk.

Bukan itu sahaja, Elon Musk juga pernah membuat saman balas kepada Twitter selepas platform tersebut mendakwa Elon Musk sengaja memburukkan platform tersebut.

Pastinya ramai yang mengharapkan pembelian ini berjaya dilengkapkan memandangkan Elon Musk turut berjanji beberapa perkara sekiranya berjaya membeli platform Twitter.


Elon Musk Bakal Perkenalkan Telefon Pintar Sendiri Jika Twitter Dibuang Daripada Android Dan iOS

Kelantangan Elon Musk dalam membawa perubahan bagaimana sosial media harus beroperasi telah menerima pelbagai reaksi dari sejumlah pihak. Malah, banyak pihak yang menarik diri daripada berhubung dengan syarikat Twitter.

Terbaharu, Elon Musk menyatakan bahawa beliau sedia membangunkan telefon tersendiri sekiranya Apple dan Google membuang aplikasi Twitter daripada gedung aplikasi masing-masing. Malah, telefon ini bakal menjadi pesaing baharu bagi kedua- dua platform terkemuka iaitu Android dan iPhone pada masa kelak.

I certainly hope it does not come to that, but, yes, if there is no other choice, I will make an alternative phone

— Elon Musk (@elonmusk) November 25, 2022

Kita sedia maklum sejak Elon Musk mengambil alih platform Twitter telah timbul pelbagao kontroversi yang mungkin melanggar prosedur gedung aplikasi terkemuka tersebut. Hal ini sekaligus menimbulkan kemungkinan aplikasi Twitter akan dibuang pada masa kelak.

Menerusi inisiatif Elon Musk memfokuskan penjanaan pendapatan melalui langganan dan sebagainya, terdapat spekulasi mengatakan mungkin suatu hari membawa kepada pertikaian antara Elon Musk bersama penyedia gedung aplikasi ini.

Sebelum ini juga sudah kedengaran spekulasi berkenaan Tesla Pi Phone yang mahu dibangunkan oleh Elon Musk sendiri. Perkara ini boleh menjadi kenyataan sekiranya platform Twitter benar-benar dibuang daripada kedua-dua penyedia gedung aplikasi terkemuka pada masa kelak.


3 Perkara Penting Dalam Hidup Walaupun Anda Seorang Pelajar Pintar

“Inspiring!” Itulah jawapan yang saya dapat apabila saya tanyakan Dr Afandi Ahmad tentang respon pelajar mengenai perkongsian saya. Satu komen ini saja sudah cukup membuatkan saya rasa lega. Penat memandu selama 3 jam dari Lembah Klang ke Parit Raja bagai sudah terubat.

Saya ini bukan siapa-siapa, cuma hadir memenuhi permintaan seorang sahabat yang saya hormati. Suatu ketika dahulu, beliaulah penjamin untuk saya melanjutkan pelajaran ke UK. Saya masih ingat beliau berseloroh, “Kau jangan lari pula tau,” kata beliau sambil menandatangani perjanjian cuti belajar saya.

Alhamdulillah saya tidak lari. Kini beliau seorang dekan manakala saya pula sudah tidak bertugas di sana lagi. Saya hadir kali ini bukan sebagai tenaga pengajar, sekadar berkongsi kisah hidup yang diharapkan dapat menyuntik semangat baru untuk para pelajar.

Sewaktu dalam perjalanan ke sana, saya dapat panggilan telefon, “Pukul berapa kau sampai?”

Itu pertanyaan dari Dr Riduan Mohd Najib, seorang lagi teman rapat dari zaman sekolah, juga merangkap penjamin saya. Kehadiran saya rupanya dinanti oleh beliau. Kami makan tengah hari bersama dan berbual rancak seperti dulu.

Sungguh saya malu bertemu dua insan hebat ini. Apabila gagal PhD, penjaminlah antara orang yang diburu oleh penaja. Kalau diikutkan, mereka boleh saja jadi orang yang terawal menjauhkan diri dari saya. Namun sebaliknya, mereka yang menyambut kehadiran bekas rakan sekerja yang tidak menjawat apa-apa jawatan ini.

Sebelum sesi perkongsian, Dr Afandi memperkenalkan saya kepada para pelajar di Kolej Perwira. Pujian demi pujian diberikan. Aduh, terasa kerdil mengenangkan diri yang tidak layak untuk semua itu.

Akhirnya saya dijemput ke atas pentas. Sambil duduk berseorangan, sel-sel otak mula aktif mengingatkan kembali poin-poin penting yang telah difikirkan malam sebelumnya.

Saya mulakan sesi itu dengan kisah sewaktu bekerja sebagai Mat Cleaner UK. 3 pelajaran teras dalam hidup yang dipelajari ketika itu ialah:

1. Bentuk mentaliti survival dan berdikari,
2. Sentiasa memberi manfaat kepada orang lain dan tidak ‘selfish’, dan
3. Bentuk naluri empati dan ihsan terhadap semua yang berada di sekeliling kita.

Saya katakan pada para pelajar, 3 perkara ini bukan sahaja membantu mereka di alam universiti bahkan akan menjadikan mereka manusia yang hebat sehingga akhir hayat, tak kira apa agama mahu pun bangsa.

Masyarakat kita sekarang sudah semakin hilang ketiga-tiga elemen di atas. Namun masih belum terlambat untuk mereka lakukan perubahan dalam diri agar impaknya merebak ke serata alam.

Saya turut kongsikan 3 perkara yang dipelajari apabila gagal mendapatkan segulung ijazah PhD.
1. Bersiap sedia dengan segala kemungkinan dan kejutan dalam hidup
2. Kembali kepada Tuhan
3. Sentiasa positif bahawa dengan setiap ujian, Tuhan sedang sediakan kita untuk ganjaran yang lebih besar di hadapan.

Ujian merupakan perkara yang pasti. Ini sudah Tuhan sebut berulang kali dalam al-Quran. Bentuk ujian berbeza-beza. Yang penting kita ada pilihan untuk mengubah keadaan dari kurang baik kepada lebih baik atau sekadar pasrah dan berteleku hingga mati.

Sangka baik dan positif juga perlu sebagai motivasi kita untuk terus bangkit. Jika asyik ‘berkalau-kalau’ dan mengeluh, sudah tentu tak akan ke mana. Tetapkan pandangan pada objektif yang ingin kita capai dan teruskan berlari.

Insya-Allah ada ganjaran besar yang Tuhan sediakan untuk hamba-Nya yang bersusah payah melepasi garis penamat.

Jam sudah menunjukkan hampir ke pukul 4. Biasanya selepas solat Jumaat dan makan tengah hari, ini sudah masuk waktu mengantuk. Namun saya perhatikan wajah-wajah sekitar 60 orang yang hadir itu, hanya seorang dua saja yang nampaknya tersengguk-sengguk.

Apabila pengerusi majlis menghulurkan nota ‘Masa encik tinggal 5 minit lagi’, saya habiskan sesi itu dengan menggalakkan para pelajar agar menyelidiki bakat masing-masing.

Saya yakin kita semua ada bakat tertentu, sama ada sedar atau tidak sahaja. Apa yang penting ialah setiap bakat harus digilap hingga ia benar-benar bersinar dan memberi manfaat kepada semua orang. Bakat tanpa dilatih tetap akan pudar dan tenggelam dalam kesibukan kita mengurus hal dunia.

Bakat ialah identiti kita yang Tuhan kurniakan. Jika perancangan kerjaya kita tergendala, gunalah kemahiran dan bakat yang anda untuk terus maju ke depan. Jangan putus asa dengan hidup atau layu sebelum mati.

Kalau boleh saya ingin bercakap lebih lama. Terasa banyak yang ingin dikongsikan untuk adik-adik yang masih panjang perjalanan untuk membentuk acuan hidup dengan cantik.

Mudah-mudahan cerita saya ini boleh sedikit sebanyak memandu jalan mereka ke arah kecemerlangan.

Sempat saya bertemu rakan lama, juga junior saya di SMKA Maahad Muar, Dr Norfaiza Fuad dan suami beliau Dr Mohd Erwandi Marwan selepas sesi itu. Berbicara mengenai usaha memandaikan umat sememangnya menarik dan tidak akan jemu.

Beliau ada juga mengajak saya kembali menyambung PhD secara sambilan. Insya-Allah, kalau ada rezeki, tidak mustahil. Siapa tahu, kan?

Terima kasih Dr Afandi Ahmad, Kolej Perwira dan UTHM atas jemputan ini. Saya harap ia bukan sesuatu yang sia-sia, baik untuk saya mahu pun pihak yang mengundang. Moga usaha ini Allah terima sebagai amal soleh, buat bekal di akhirat nanti.


Pengasas Tesla Batalkan Tempahan Kereta Blogger Yang Kritik Dirinya

Pengasas syarikat super car elektrik Tesla, Elon Musk secara peribadi membatalkan pesanan kereta terbaru syarikat itu, Tesla X terhadap seorang pelanggannya. Pelanggan itu adalah seorang blogger yang menulis sesuatu yang tidak enak terhadap Musk.

Blogger itu, Stewart Alsop mengkritik Elon Musk kerana majlis yang dibuat Elon Musk tidak lancar dan Stewart yang memandu lebih dua jam untuk ke majlis itu terpaksa menunggu lama kerana majlis itu berlangsung tidak mengikut jadual. Tambahan pula, Musk tidak langsung memohon maaf tentang kejadian itu.

“Ianya teruk apabila perancang majlis anda tidak tahu untuk mengawal majlis – yang mereka kata majlis pelancaran Model X. Memulakan majlis pada jam 8.50 malam yang sepatutnya bermula jam 7.00 malam adalah sungguh tidak dapat diterima, lebih- lebih lagi tetamu anda adalah pelanggan anda! Dan kamu tidak langsung menghargai masa tetamu kamu,” tulis Stewart di blognya.

Stewart turut membebel panjang di mana dia kesal tidak dapat memandu uji kereta berkenaan, malah tidak sempat untuk tengok kereta Tesla X itu secara lebih dekat. Dia juga turut mengkritik syarikat Tesla dengan mempersoal kecekapan syarikat itu melayan pelanggan-pelanggan mereka.

Stewart bagaimanapun tetap membuat tempahan untuk kereta berkenaan. Tetapi tempahannya itu dibatalkan oleh Musk. Berang dengan kejadian itu, Stewart menulis pula berkenaan dia di banned oleh Tesla. Dia menulis “Saya agak kecewa dengan Tesla. Sebelum ini saya pernah memulis tentang BMW X1 bertajuk ‘My Car Makes Me Feel Stoopid’ dan CEO BMW tidak pula ambil hati. Dan banyak artikel saya tulis menkritik produk, syarikat dan individu, tidak pernah saya di banned untuk berurusan dengan syarikat-syarikat tersebut!”

Jadi blogger ini sentap kerana kereta yang beliau tempah dibatalkan oleh Elon Musk. Tiada kenyataan balas dari Musk cuma melalui twitternya, beliau menulis, “Pastinya hari yang membosankan apabila berita saya tidak melayan seorang pelanggan yang biadap dibesar- besarkan.”

Mungkin ada sebab khusus kenapa Elon Musk bertindak sedemikian. Siapa pun tidak tahu apa yang bermain di fikiran Musk ketika ini. Adakah tindakan Musk ini tidak profesional? Sorry seems to be the hardest word. Anda nilaikan sendiri.


Elon Musk Beri Amaran Twitter Berpotensi Untuk Muflis

Sejak Elon Musk mengambil alih platform Twitter, pelbagai masalah dalaman yang melanda sehingga menyebabkan mereka kerugian lebih jutaan ringgit pada setiap hari. Perkara ini memberikan kesan negatif kepada reputasi dan juga pertumbuhan syarikat itu.

Kini masalah masih berlarutan dan Elon Musk sudah memberi gambaran bahawa Twitter mungkin berdepan muflis susulan status kewangan syarikat tersebut dilihat tidak seimbang.

Time honored tradition. ✌#oneteam pic.twitter.com/ZS1FtMFivK

— Damien (@Damokieran) November 10, 2022

I've made the hard decision to leave Twitter. I've had the opportunity to work with amazing people and I'm so proud of the privacy, security, and IT teams and the work we've done.

I'm looking forward to figuring out what's next, starting with my reviews for @USENIXSecurity 😁

— Lea Kissner (@LeaKissner) November 10, 2022

Lebih parah lagi, mereka bukan sahaja tidak boleh menjana pendapatan ekoran pengiklan sudah beralih ke platform lain malahan sebahagian eksekutif utama Twitter dalam bahagian keselamatan, privasi dan pematuhan sudah mula mengangkat kaki daripada syarikat tersebut.

Dilaporkan sebelum ini bahawa Twitter mengalami kerugian RM19 juta sehari yang mana mendorong kepada aliran tunai negatif mencecah berbilion dolar tidak lama lagi. Di samping itu, Elon Musk juga telah memanggil semula pekerja yang dipecat untuk berkerja serta dipaksa bertugas sehingga 80 jam seminggu untuk mengatasi isu dalaman syarikat.


Terowong Khas Ciptaan Elon Musk Bolehkan Beliau 10 Kali Lebih Cepat Ke Pejabat

Sekitar awal tahun ini, Elon Musk telahpun membangunkan sebuah syarikat yang dinamakan sebagai Boring Company. Mengapa Boring? Idea asalnya datang ketika beliau bosan menunggu kesesakan lalu lintas sewaktu pulang dari pejabat. Melalui idea yang dihasilkan, beliau berpendapat untuk mengorek sebuah kawasan bawah tanah untuk mewujudkan sebuah terowong yang dinamakan Boring tunnel.

Kami tidak pasti sama ada beliau sudahpun merancang atau sebaliknya namun apa yang beliau katakan melalui laman Twitter beliau, beliau belum mempunyai pelan yang kukuh mengenai terowong yang dihasilkan namun beliau bakal memastikan terowong ini bakal dikorek dengan dalam.

Hampir 11 bulan berlalu, kini Elon Musk berpeluang untuk menggunakan terowong hasil usaha syarikatnya yang menghubungkan rumah beliau ke pejabat dalam jangka masa 6 minit sahaja. Sesuatu yang sangat hebat jika dibandingkan dengan kesesakan yang terpaksa beliau lalui sepanjang satu jam melalui jalan biasa.

Setakat ini, projek Boring Company masih lagi menjadi misteri dan belum siap sepenuhnya sebelum dibuka buat orang ramai. Berdasarkan kelajuan pengangkutan 209km/h yang ditawarkan di dalam terowong, mungkin ini solusi yang ‘tidak sengaja’ Elon Musk cipta buat Rakyat Los Angeles. ‘Elon, you’re genius!’.

A post shared by Elon Musk (@elonmusk) on Oct 28, 2017 at 1:51pm PDT

Buat yang terlepas kisah kejayaan Elon Musk pada minggu lepas, beliau telahpun berjaya menghasilkan bateri terbesar dunia di Australia. Lebih menarik beliau berjaya menyiapkannya dalam jangka masa 100 hari seperti yang dijanjikan.


Elon Musk Cari Pekerja Yang Tidak Mempunyai Ijazah, Tetapi Ada Kemampuan ‘Luar Biasa’

Anda tidak perlukan ijazah untuk bekerja dengan Elon Musk, CEO Tesla.

“Ya,” kata Musk apabila ditanya sama ada dia memerlukan para pekerjanya memiliki sebuah ijazah.

“Tidak ada keperluan untuk mendapatkan ijazah sama sekali, atau bahkan untuk lulus sekolah menengah,” kata Musk setelah ditanya sama ada beliau menilai seseorang itu daripada ijazah yang diperoleh.

“Jika seseorang lulus dari sebuah universiti yang hebat, itu mungkin merupakan petunjuk bahawa mereka akan mampu melakukan perkara yang hebat, tetapi itu tidak semestinya berlaku. Sekiranya anda melihat, contohnya, orang seperti Bill Gates atau Larry Ellison, Steve Jobs, orang-orang ini tidak lulus dari kolej, tetapi jika anda berpeluang untuk mengupah mereka, tentu saja itu akan menjadi idea yang baik. ”

Musk berkata bahawa beliau tidak mencari graduan daripada universiti yang hebat tetapi mencari ‘bukti keupayaan luar biasa’ dalam diri pekerja tersebut.

“Jika terdapat rekod pencapaian luar biasa, maka kemungkinan [pelajar] itu akan berjaya di masa depan,” kata Musk.

Musk berkata apabila menemuramah calon pekerja, dia akan meminta mereka untuk memberikan ringkasan kerjaya mereka dan menerangkan bagaimana mereka menyelesaikan beberapa masalah yang paling sukar pernah mereka hadapi.

Untuk memastikan orang yang ditemuduga tidak mengambil kredit untuk kerja orang lain, Musk akan bertanya soalan terperinci tentang masalah yang mereka gambarkan.

Walau bagaimanapun, Musk adalah penerima ijazah sarjana muda dalam fizik dan ekonomi dari University of Pennsylvania.

Tesla sebelum ini berjaya mengeluarkan model baharu Cybertruck. Klik pautan di bawah untuk membaca.

2 Sebab Tesla Cybertruck Berjaya Terima 200,000 Tempahan Dalam Tempoh Tiga Hari

SpaceX Dan Tesla, Perbandingan Dua Syarikat Gergasi Kendalian Elon Musk


Elon Musk Cipta Kontroversi Lagi, Kali Ini Mahukan ‘Lockdown’ Di Amerika Syarikat Ditamatkan

Sebut sahaja nama Elon Musk, pastinya orang ramai mengenali siapa individu popular ini. Bermula daripada Paypal dan hari ini menjadi CEO di Space X dan Tesla membuatkan orang ramai menggelarkan beliau sebagai ‘Tony Stark’ dunia sebenar.

Pada kali ini, Elon Musk kembali lagi mencipta kontroversi melalui laman Twitter dengan tweet ‘FREE AMERICA NOW’. Tweet yang dibuat ini ditujukan kepada kerajaan Amerika Syarikat untuk segera menamatkan lockdown sekaligus membolehkan orang ramai kembali bekerja semula bagi merancakkan ekonomi.

Tidak cukup dengan itu, Elon Musk turut mengeluarkan tweet ‘Give people their freedom back!’. Beliau juga turut mengucapkan tahniah kepada Texas selepas tidak lagi menjalankan perintah lockdown meskipun merekodkan lebih 690 kematian sehingga kini.

Di sebalik cadangan yang dikemukakan beliau, idea beliau pada kali ini nampaknya kurang disenangi oleh orang ramai melihatkan jumlah kes positif di Amerika Syarikat masih lagi mencecah 20,000 orang setiap hari

Dalam pada itu, masih terdapat juga individu yang menyokong beliau. Menurut golongan yang menyokong beliau, lockdown di Amerika Syarikat harus segera ditamatkan kerana ia hanyalah propaganda pihak Amerika Syarikat yang menjamin keselamatan sebaliknya menghalang hak kebebasan orang ramai.

Untuk pengetahuan, ini bukanlah pertama kali Elon Musk mencipta kontroversi. Beliau sebelum ini seringkali hadir dengan gimik dan idea yang gila membolehkan beliau mendapat perhatian media.

Sama ada dirancang mahupun tidak tindakan beliau masih tidak diketahui. Antara gimik beliau yang paling diingati ramai sudah pastinya insiden cermin pecah sewaktu pelancaran Tesla Cybertruck. Insiden tersebut secara tidak langsung membolehkan beliau mendapat ‘pengiklanan’ secara percuma terhadap model syarikat beliau bakal tawarkan.

Sekitar bulan lalu, Elon Musk turut menjangkakan kes COVID-19 di Amerika Syarikat bakal tamat di negara tersebut menjelang hujung April. Memasuki 30 April pada hari ini, nampaknya ramalan Elon Musk jelas tersasar jauh.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Kami kongsikan juga beberapa gimik yang pernah dilakukan Elon Musk sebelum yang berjaya mendapat perhatian daripada orang ramai.

Cermin Retak Sewaktu Pelancaran Tesla Cybertruck Sekadar Gimik Daripada Elon Musk?

Elon Musk Tampil Dengan ‘Gimik’ Terbaru Sempena Perasmian Kilang Tesla Di China

Elon Musk Hampir Pasti Akan Berpindah Ke Planet Marikh


Elon Musk Dakwa Apple Mengugut Mahu Buang Aplikasi Twitter Daripada App Store

Elon Musk pada ketika ini sedang bergelut bersama syarikat terkemuka kerana tidak mahu membuat iklan di platform Twitter. Hal ini sekaligus menjejaskan pendapatan Twitter sehingga 90%.

Menerusi ciapan terbaharu Elon Musk, beliau kini mengeluarkan dakwaan bahawa Apple ingin membuang aplikasi Twitter dari App Store. Malah, dikatakan Apple enggan memberikan sebab mengapa ingin berbuat sedemikian.

Apple has also threatened to withhold Twitter from its App Store, but won’t tell us why

— Elon Musk (@elonmusk) November 28, 2022

Apple sebelum ini pernah meminta Twitter melakukan moderasi kandungan selepas ia diambil alih oleh Elon Musk pada awal bulan ini. Ini selari dengan permintaan Apple sebelum ini yang menarik aplikasi Tumblr dari App Store kerana kerisauan kandungan berunsur lucah yang boleh diakses mudah tanpa tapisan.

Malah, pasukan menapis kandungan sensitif di Twitter juga antara yang dibuang. Dilaporkan tinggal hanya seorang kakitangan yang ditugaskan membuang kandungan lucah dan penderaan kanak-kanak.

Kita sedia maklum Apple sangat menitik beratkan tentang kandungan yang ditawarkan kepada penggunanya. Sebarang kandungan yang melanggar terma dan syarat berpotensi untuk dibuang daripada platform mereka.


Elon Musk Dakwa IQ Pengguna Instagram Kurang Daripada 100

Baru-baru ini, Elon Musk telah membuat kejutan dengan mengubah logo platform Twitter kepada gambar anjing Shiba Inu. Perubahan ini bagaimanapun menerima reaksi yang baik daripada pengguna kerana menggangap ia sebagai satu jenaka sahaja.

Beliau kini menerusi akaun Twitter rasminya telah membuat ciapan kontroversi selepas mendakwa pengguna Instagram mempunyai darjah kecerdasan otak kurang dari 100.

They should really get rid of that 100 IQ maximum limit for creating an account on Instagram

Beliau mengejek pengguna platform media sosial itu dengan mendakwa bahawa penggunanya tidak mempunyai kecerdasan otak kerana sesiapa sahaja boleh terus mendaftar sebaik sudah berusia 13 tahun.

Meskipun begitu, dakwaan Elon Musk itu tidak pula disertakan dengan alasan kukuh bagi menjelaskan kenyataan tersebut. Ciapan tersebut menyebabkan pengguna Twitter menyarankan beliau supaya membeli Instagram daripada Meta.

Namun ada yang juga tidak setuju dengan mencadangkan supaya beliau memperkenalkan ciri had IQ di platform Twitter. Dengan ini, hanya mereka yang sudah cukup dewasa dan berpelajaran sahaja boleh menggunakan platform Twitter sekaligus menjadi penanda aras baharu dalam arena media sosial.


Elon Musk ‘Beli Semula’ Domain Kesayangannya Dengan Harga Pembelian Tertinggi Dunia

Disaat terdapat para jutawan dan bilionair dalam dan luar negara mendapatkan populariti hasil daripada berita sensasi atau gosip, Elon Musk nampaknya terus konsisten menempa nama dengan kejayaan serta inovasi terbaru beliau.

Pada minggu ini, Elon Musk akhirnya berjaya mendapatkan semula domain yang pernah menjadi kepunyaan beliau sejak 1999 iaitu X.com yang diletakkan dibawah hak intelek Paypal.

Berikutan pemecatan beliau sebagai CEO Paypal pada tahun 2015, beliau sekaligus terpaksa melepaskan hak pemilikan domain yang pernah menjadi miliknya.

Dua tahun berlalu, kini kekayaan yang ada pada Elon Musk berjaya membolehkan beliau mendapatkan kembali domain ini dengan harga pembelian yang dirahsiakan.

Walaubagaimanapun, difahamkan harga pembelian domain ini berjaya dibeli dengan harga mencecah lapan angka sekaligus menjadikan harga domain ini antara termahal di dunia.

Thanks PayPal for allowing me to buy back https://t.co/bOUOejO16Y! No plans right now, but it has great sentimental value to me.

Pembelian domain ‘X.com’ ini secara tidak langsung berjaya melengkapkan ‘Triple X’ kepunyaan Elon Musk yang terdiri daripada X.com, Model X dan Space X.


Elon Musk Dedah Rupa Sebenar Kapal Angkasa SpaceX

Elon Musk dalam satu tweet terbaharu telah mendedahkan rupa sebenar SpaceX Starship yang sememangnya menepati ilustrasi pelan rekaan. Impian Elon untuk menambah tingkap pada rekaan Starship tersebut juga menjadi kenyataan.

Menurut Elon, prototaip SpaceX Starship tersebut juga sudah bersedia untuk dilancarkan dalam empat hingga lapan minggu lagi. Orang ramai memberikan komen rupa bentuk luaran Starship tersebut yang sama sahaja seperti rekaan sebelumnya sekitar tahun 1950-an dengan bentuk bullet dan mempunyai 3 sayap di bahagian bawah.

Starship test vehicle under assembly will look similar to this illustration when finished. Operational Starships would obv have windows, etc. pic.twitter.com/D8AJ01mjyR

Aiming for 4 weeks, which probably means 8 weeks, due to unforeseen issues

Start the conspiracy theories. pic.twitter.com/fYr22IYBYb

— Christopher Elston (@CElston) January 6, 2019

Starship yang bakal dilancarkan sekitar bulan Mac nanti berukuran 30 kaki lebar diperbuat sepenuhnya dengan besi tahan karat. Starship sebenar akan dilancarkan pada tahun 2020 nanti yang akan disertai seramai 100 orang penumpang. Agak menarik untuk menyaksikan bagaimana servis misi eksplorasi ke angkasa yang bakal dijalankan SpaceX buat orang ramai.

#RealDeal. Nak dapatkan handphone power 8GB RAM + 128GB Storage? Jom tonton video ini.


Elon Musk Dedahkan Roadmap Terbaru Tesla Yang Pada Kami Sangat Futuristik

Lebih kurang sedekad yang lalu, Munculnya Elon Musk selaku CEO Tesla menyenaraikan segala pelan jangka masa panjang Tesla. Antaranya, membina sebuah sports car dengan penguasan elektrik serta membina beberapa kereta elektrik mampu milik yang disukai ramai.

Menyatakan pelan ini pada sebuah syarikat baru sahaja ditubuhkan pada 2003 mungkin kelihatan kurang realistik namun agak berbeza bagi Tesla dan Elon Musk. Tidak hairanlah Elon Musk dilabel sebagai ‘Tony Stark’ dunia sebenar. Seems legit.

Menerusi pelan terbaru daripada Elon Musk, beliau mahukan Tesla untuk membina solar panel. Ya, sekadar solar panel yang diletak pada bumbung rumah. Mungkin Musk melihat industri solar di dunia ini masih banyak perlu diperbaiki. Tambahan pula dengan kepakaran Tesla untuk menghasilkan bateri yang efficient, saya yakin solar panel ini bakal menjadi keperluan di masa akan datang.

Selain itu, Tesla pada waktu ini sedang membangunkan lebih banyak kereta dengan segmen berbeza. Jika sebelum ini, Tesla sudah berjaya menghasilkan sports car dan sedan, kini tumpuan Tesla beralih kepada SUV dan pickup truck. Ternyata Elon Musk mempunyai visi yang jauh mengenai kereta elektrik sehinggakan pickup truck juga bakal mempunyai teknologi yang sama.

Tiba masanya untuk Elon Musk umumkan dua lagi perkara yang bagi saya sangatlah awesome dan cool. Menurut Elon Musk, setiap individu cuma menggunakan kenderaannya 5 hingga 10 peratus setiap hari. Dalam erti kata lain, kenderaan lebih banyak masa direhatkan.

Musk impikan sebuah setiap individu menerima wang hasil daripada penyewaan kenderaan kepada orang lain. Dan cara ini bukanlah kaedah penyewaan yang selalu kita lihat. Memandangkan Tesla mempunyai teknologi pandu sendiri yang canggih, perkara ini dilihat lebih mudah untuk sebuah kenderaan disewakan. Futuristik bukan?

Teknologi pandu sendiri juga akan diperkemaskan dimana Tesla menjanjikan pemanduan 10 kali lebih selamat berbanding manual. Jika ada fikir pelan ini begitu futuristik, fikir kembali pelan Elon Musk sedekad yang lalu.

Kami ingin mengucapkan ‘all the best’ Elon Musk. Selamat mengubah dunia kearah lebih eco-friendly dan futuristik.


3 Perkara Yang Patut Dirahsiakan Daripada Orang Ramai

Ada beberapa perkara yang sepatutnya dirahsiakan daripada pengetahuan orang ramai. Ini adalah seperti yang ditanyakan oleh Imamuna al-A’dzom Muhammad bin Idris al-Syafie rahimahullah kepada al-Imam Darul Hijrah Malik bin Anas rahimahullah.

Ini kerana jika orang mengetahui umur kita mungkin orang akan memandang rendah kepada ilmu dan kedudukan kita jika yang bertanya itu lebih tua daripada kita.

Kedua: Rahsiakan Tentang Hal Ehwal Keluarga Kita.

Ini kerana jika keluarga kita bahagia mungkin orang yang tidak bahagia terasa hati dan iri hati. Jika tidak bahagia maka mengundang fitnah jika diceritakan kepada orang yang tidak sepatutnya.

Ini akan mengundang hasad dan iri daripada orang yang mengetahui kedudukan harta kita.

Ini kerana setiap nikmat itu sudah pasti ada yang akan hasad.

لكل نعمة حسود

Tetapi umat mutaakhir ini sudah jauh daripada mengikuti akhlaknya Solihin terdahulu. Kesemua perkara nak diceritakan kepada orang ramai.

Pendapatan kita nak dikhabarkan kepada orang ramai atas nama startegi pemasaran. Maka kita lebih mengikuti hak pemasaran daripada mengikuti akhlak kekasih Allah taala.

Dibimbangi, jika kita menyalahi akhlaknya para solihin terdahulu. Maka akan hilang berkat dan kebaikannya.

Semoga kita semua diberikan kebaikan dan keberkatan di dalam hidup kita.


Elon Musk Dipaksa Letak Jawatan Sebagai Pengerusi Tesla

Siapa sangka hanya dengan sebuah tweet, Elon Musk telah disabit kesalahan sekaligus didenda serta dipaksa meletak jawatan di sebagai pengerusi di Tesla. Bukan itu sahaja, malah Tesla juga turut didenda berikutan keputusan yang dibuat.

Semuanya bermula apabila beliau mula memuat naik sebuah tweet yang secara tidak langsung bakal memberi kesan kepada pemegang saham. Suruhanjaya Sekuriti dan Bursa (SEC) berpendapat tweet yang dimuat naik Elon Musk ini telah melanggar peraturan sedia ada serta berpotensi untuk pemegang saham ditipu.

Am considering taking Tesla private at $420. Funding secured.

Berdasarkan keputusan yang dibuat SEC, Elon Musk dan Tesla telah disabit kesalahan dan masing-masing telah dikenakan denda sebanyak $20 juta (RM82.85 juta). Elon Musk juga dihalang untuk menjadi pengerusi Tesla selama tiga tahun dimana syarikat ini perlu mendapat pengganti terbaru bagi mengisi kekosongan jawatan ini.

Lebih parah, saham syarikat Tesla telahpun jatuh sebanyak 14% selepas berita mengenai Elon Musk dan Tesla didenda. Meskipun didenda dengan nilai $20 juta, kini nilai saham didalam Tesla masih lagi kekal bernilai $8.9 bilion.


Elon Musk Disahkan Positif Dan Negatif COVID-19 Pada Hari Yang Sama

Sebut mengenai Elon Musk, pastinya orang ramai akan mengenalinya. Berjaya membangunkan syarikat Tesla dan SpaceX sekaligus menghasilkan inovasi-inovasi menarik dalam dunia automotif serta aero angkasa membuatkan beliau diidolakan ramai.

Di sebalik pelbagai teknologi dan inovasi yang diperkenalkan, Elon Musk pada kali ini nampkanya terpaksa menjalankan ujian COVID-19 selepas dimaklumkan mengalami demam biasa.

Something extremely bogus is going on. Was tested for covid four times today. Two tests came back negative, two came back positive. Same machine, same test, same nurse. Rapid antigen test from BD.

— Elon Musk (@elonmusk) November 13, 2020

Ironinya, berdasarkan ujian yang dijalankan sebanyak empat kali dalam sehari, dua ujian menunjukkan beliau positif COVID-19 manakala dua ujian lagi menunjukkan beliau negatif.

Apa yang lebih pelik, ujian yang dijalankan menggunakan mesin, pengendali serta kaedah yang sama sekaligus membuatkan Elon Musk meragui ujian yang dijalankan.

Berdasarkan kenyataan yang dibuat, terdapat netizen yang risau sekiranya situasi yang sama turut berlaku kepada sejumlah besar penduduk Amerika Syarikat yang pastinya bakal meningkatkan jumlah kes COVID-19 dengan mendadak.

If it’s happening to me, it’s happening to others. I’m getting PCR tests from separate labs. Results will take about 24 hours.

The labs are getting paid good money to perform the tests. And since they've got so many to do, they're probably throwing in a bunch of fake reports thinking that nobody is going to notice. That way they can also make it look like they're processing quickly. It's a money grab.

— Expand Your Mind (@9expandyourmind) November 14, 2020

Bukan itu sahaja, terdapat netizen yang memaklumkan terdapat sampel yang masih belum digunakan namun sudah menunjukkan keputusan positif COVID-19.

Di sebalik kepelbagaian inovasi yang dijalankan, Elon Musk sebelum ini sememangnya terkenal dengan sikapnya yang kerap mencari publisiti sekaligus membuatkan segelintir netizen meragui kenyataan yang dikeluarkan beliau.

Dalam pada itu, sama-sama kita nantikan pengumuman lanjut daripada Elon Musk atau World Health Organization (WHO) mengenai isu yang berlaku di Amerika Syarikat ini.

Sebelum ini, Elon Musk pernah mencipta kontroversi dengan mengeluarkan kenyataan mahu lockdown di Amerika Syarikat ditamatkan.

Elon Musk Cipta Kontroversi Lagi, Kali Ini Mahukan ‘Lockdown’ Di Amerika Syarikat Ditamatkan

Baru Sahaja Empat Bulan, Elon Musk Sudah ‘Lupa’ Nama Anak X Æ A-12

Hanya Kerana ‘Tweet’ Elon Musk, Saham Tesla Jatuh RM60 Bilion


Elon Musk Hampir Pasti Akan Berpindah Ke Planet Marikh

Sekiranya anda sering mengikuti temuramah atau berita mengenai Elon Musk, pastinya anda mengetahui betapa obsesnya beliau terhadap Planet Marikh. Bermula dengan sekadar angan-angan, beliau telahpun memulakan misi awal ke Planet Marikh dengan menghantar Tesla Roadster menggunakan kepakaran roket Space X yang juga milik syarikatnya ke planet tersebut.

Menerusi temuramah yang terbaru beliau bersama HBO, beliau yang digelar sebagai ‘Tony Stark’ diatas kepakaran serta inovasinya menyatakan beliau meletakkan sasaran 70% beliau akan berpindah ke Planet Marikh. Lebih mengangumkan, beliau mengatakan penghijrahan beliau akan berlangsung tidak lama lagi setidaknya dalam jangkahayat beliau.

Membincangkan soal misi beliau ke Planet Marikh, Elon Musk turut menegaskan penghijrahan ke Planet Marikh bukanlah misi terakhir beliau dalam meletakkan dirinya sebagai individu yang kaya dan hebat, malah beliau melihat Planet Marikh sebagai penempatan baru.

Kini beliau bersama pasukan sedang mengkaji keperluan serta kelengkapan yang perlu ditawarkan di planet tersebut dalam memberikan peluang kepada lebih ramai orang untuk mendiami planet tersebut. Pada kami, pengumuman Elon Musk pada kali ini jauh lebih ‘gila’ berbanding idea-idea beliau sebelum ini.


Elon Musk Ambil Masa 6 Hari Sahaja Untuk Selesaikan Masalah Pengguna Tesla Ini

Bagi Elon Musk, setiap masalah atau complaint dari customer beliau akan diambil serius. Bulan lalu, beliau menerima satu aduan di akaun Twitter beliau. Aduan itu datangnya dari seorang pelanggan Tesla dengan nama Loic Le Muer.

“Saya memandu ke Silicon Valley dan perlu mengecas kembali kereta Tesla saya. Jadi saya berhenti di stesyen supercharger San Carlos dan terdapat 5 kereta di hadapan saya yang juga sedang menunggu giliran. Kebanyakkan mereka tidak di kereta dan ke tempat lain apabila kereta sedang dicas. Walaupun sudah penuh, mereka tetap tidak kembali ke kereta,” kata Loic dalam satu temubual majalah Medium. Jadi Loic mengambil keputusan untuk tweet Elon berkenaan masalah ini.

Enam hari kemudian, Tesla menambah polisi ini pada laman web mereka. “Supercharger direka untuk keselesaan bersama. Kami tahu ianya sangat menyusahkan jika tiba di stesyen superchager dan melihat kereta-kereta sedia ada sudah fully-charged tetapi kereta-kereta ini masih berada di tempat pengecasan. Dengan ini kami memperkenalkan sistem baharu untuk memudahkan urusan pengecasan di Supercharger ini,” polisi terbaru di laman Tesla.

Menerusi sistem ini, setiap kereta akan dikenakan cas USD0.40 untuk setiap minit kereta mereka terlebih charge di setiap Supercharger. Cas tidak dikenakan jika pengguna mengeluarkan kereta mereka dalam masa 5 minit selepas menerima notifikasi.

Apa yang dapat dipelajari dari kes ini adalah betapa efektifnya Tesla dalam menyelesaikan masalah dan walaupun aduan itu disalurkan terus ke account Twitter Elon Musk, beliau sebagai founder Tesla tetap mengambil berat akan aduan tersebut.

Ini menunjukkan betapa bagusnya sosial media jika digunakan secara tepat. Elon Musk secara halus mengajar kita cara beliau menguruskan Tesla dengan PR dan cara beliau menangani aduan pengguna dengan baik. Bagi beliau, setiap aduan adalah penting untuk menambah baik lagi servis Tesla dan customer experience. Bila pelanggan gembira, lebih attached pelanggan itu dengan sesuatu jenama yang mereka gunakan betul? Buat peniaga di luar sana, jadilah seperti Elon Musk. Respect.


Elon Musk Jadi ‘Gelandangan’ Demi Ke Planet Marikh, Jual Rumah Terakhirnya RM126 Juta

Ketua Pegawai Eksekutif Tesla dan SpaceX Elon Musk telah memutuskan untuk menjual rumah terakhirnya di Amerika Syarikat. Keputusan itu dibuat selepas dia berulang kali berkata dia mahu menjual sebahagian besar hartanya, termasuk semua rumahnya bagi membiayai misi ke Marikh. Menurut Business Insider, hartanah Elon Musk seluas 47 ekar di Hillsborough di Kawasan Teluk San Francisco itu dijual pada 2 Disember lalu dengan harga sekitar $30 juta atau RM126 juta, menurut MLSListings.com.

Difahamkan bahawa rumah itu telah dijual kepada seorang individu yang enggan didedahkan identitinya. Rumah yang dibeli oleh Musk pada tahun 2017 dengan harga USD$ 23 juta itu sebelum ini adalah kepunyaan Christian de Guigne IV yang sudah mendiami rumah itu selama 150 tahun. Musk difahamkan telah menjual hartanahnya sejak Mei lalu bagi membiayai misi membina koloni di Marikh, di mana beliau mahu menghantar 1 juta orang ke Marikh menjelang tahun 2050.

Musk kelihatan serius untuk menjual ‘hampir semua’ harta bendanya satu demi satu untuk membiayai rancangan ke Marikh, walaupun ia bermaksud ‘Musk tidak akan mempunyai rumah.’ Dia yang sebelum ini mempunyai aset hartanah dengan nilai lebih dari USD$ 100 juta telah menjual sebahagian daripadanya, termasuk tiga rumah di kejiranan Bel-Air di Los Angeles dan ladang yang sebelum ini dimiliki oleh pelakon Gene Wilder.

“Ia akan memakan banyak sumber untuk membina sebuah bandar di Marikh,” kata Musk kepada Mathias Döpfner, Ketua Pegawai Eksekutif syarikat induk Insider, Axel Springer, dalam temu bual Disember lalu. “Saya mahu menyumbang sebanyak mungkin bagi membina sebuah bandar di Marikh.” Dia turut akui kepada Döpfner bahawa pada masa ini, dia pada dasarnya tidak memiliki apa-apa selain saham dalam syarikatnya, “Orang ramai akan menyerang saya dan berkata, ‘oh, dia mempunyai semua harta ini. Dia mempunyai semua rumah ini.’ Okay, sekarang saya tidak memilikinya lagi,” tambahnya.

Orang kedua terkaya di dunia, Elon Musk kini memulakan hidup baru dengan tinggal di rumah sewa yang minimalis dan tidak kelihatan mewah. Musk secara ringkas menciap bahawa kediamannya kini adalah sebuah rumah sewa kecil di Boca Chica, Texas, berhampiran tapak pembangunan dan ujian roket SpaceX.

Manusia terkaya di dunia Elon Musk mahu sedekah RM400 juta, berikut adalah syarat-syaratnya. Untuk membaca, klik pautan di bawah.

Manusia Terkaya Di Dunia Elon Musk Mahu Sedekah RM400 Juta, Berikut Adalah Syarat-Syaratnya

Elon Musk Sedia Terima Pekerja Tanpa Pendidikan Tinggi Bekerja Di Tesla

Misi Menyelamat Pasukan Elon Musk Hanyalah Untuk Mencari Publisiti


Elon Musk Mahu Jadikan Perjalanan Ke Marikh Lebih Murah Daripada Membeli Rumah

Anda dah tonton filem Alien Covenant? Misi Covenant adalah untuk mengembara ke planet yang sesuai untuk didiami manusia dan membina koloni manusia di sana. Idea pengembaraan dan membina koloni ini diambil serious oleh pengasas Tesla, Elon Musk.

Untuk syarikat SpaceX, misi utama beliau kini adalah untuk menjadikan kos perjalanan ke angkasa lepas mampu milik untuk semua. Beliau mahu manusia mula mengembara planet Marikh dan cuba membina tamadun baharu di sana.

“Kita tidak boleh membina tamadun baharu jika tiket untuk ke sana melebih USD10 billion seorang. Jika kita dapat menurunkan kos ke Marikh kepada harga sebuah rumah di Amerika Syarikat iaitu dalam USD200 ribu, jadi saya berpendapatan yang kita memang dapat untuk menghasilkan tamadun baharu di sana,” tulis Musk dalam jurnal 16 muka surat yang dihasilkannnya untuk misi ke Marikh ini.

Masalah utama pengembaraan ke Marikh selepas travelling cost adalah cara untuk mengisi minyak kapal untuk ke Marikh. Musk memberi idea ketika pelancaran, kapal akan terbang bersama booster di mana booster ini apabila habis digunakan, akan kembali ke bumi. Booster berkenaan akan digunakan kembali untuk penerbangan dari bumi ke Marikhyang seterusnya. Tetapi di Marikh juga perlu terlebih dahulu dibina tempat untuk isian minyak untuk kapal dari Marikh kembali ke bumi.

Dengan kebolehan kapal angkasa yang kita ada sekarang, masa perjalanan untuk ke Marikh adalah sekitar 150 hingga 300 hari. Tetapi Musk berharap agar satu hari nanti, masa perjalanan ke Marikh dapat disingkatkan dari 150 hari ke hanya 30 hari. Jika anda sanggup bayar, maka anda boleh pergi ke Marikh. Itulah visi Musk.

Musk berharap sistem yang beliau rancang ini dapat dilaksanakan seawal 2023 dan harapannya paling besar adalah kita dapat mengembara lebih jauh dari planet Marikh jika semuanya berjalan lancar.

Anda boleh baca tulisan penuh Musk berkenaan misi ini di sini. Adakah program Space X ini akan dapat dilaksanakan pada tahun 2023 ini? Musk sangat optimis dengan misi SpaceX ini. Sekarang cuma perlu cari funder dan krew yang mahu melibatkan diri dalam misi ini.


Elon Musk Kembali Menggunakan Twitter Selepas Mengucapkan Selamat Tinggal Sebelum Ini

Sebut mengenai Elon Musk pasti ramai yang mengenalinya. Berjaya digelar ‘Tony Stark’ dunia sebenar hasil inovasinya pada syarikat Tesla dan SpaceX berjaya membuatkan beliau diidolakan ramai.

Di sebalik kehebatannya dalam menghasilkan inovasi terbaharu dalam dunia automotif dan aero angkasa, isu yang membelenggu beliau berikutan tweet beliau sebelum-sebelum ini telah menggugat nama baik beliau serta syarikatnya. Konflik ini menjadi lebih serius selepas beliau secara sengaja menghisap ganja ketika temu ramah siaran radio.

Pada minggu lalu, beliau telah memuat dua tweet di laman Twitter beliau dengan menyatakan beliau tidak pasti apa lagi yang menarik mengenai platform Twitter serta mahu meninggalkan platform tersebut.

Pengumuman beliau sekaligus membuatkan orang ramai tertanya-tanya terhadap tindakannya selepas beliau dilihat tidak aktif di laman media sosial tersebut selama seminggu sebelum membuat kemunculan semula baru-baru ini dengan memuji ujian yang dilakukan pasukan SpaceX.

— Elon Musk (@elonmusk) November 1, 2019

Untuk pengetahuan, beliau juga pernah disaman pada tahun lalu selepas memfitnah lelaki yang menyelamatkan 12 remaja lelaki yang terperangkap di Gua Tham Luang sebagai ‘lelaki pedofilia’.

Walau bagaimanapun, kembalinya Elon Musk di Twitter telah disambut baik oleh netizen yang merindui tweet beliau. Berikut antara mesej yang disampaikan para netizen kepada beliau.

— maria laura (@marialauraadr) November 4, 2019

— Tesletter (@tesletter) November 4, 2019

Kami kongsikan kepada anda lebih banyak lagi artikel berkaitan Elon Musk buat anda yang berminat untuk mengetahui lebih lanjut mengenai individu ini. Klik pautan di bawah untuk bacaan lanjut.

SpaceX Dan Tesla, Perbandingan Dua Syarikat Gergasi Kendalian Elon Musk

Elon Musk Sedia Jual Rumah Di Los Angeles Dengan Nilai RM13.35 Juta

Tonton Prototaip Terowong ‘Hyperloop’ Yang Diinspirasikan Oleh Elon Musk


Elon Musk Lantik Anjing Sendiri Sebagai CEO Terbaru Syarikat Twitter

Sejak Elon Musk membeli syarikat Twitter, platform ini seolah tidak sunyi dengan kejutan serta perubahan terbaru. Memilih untuk memecat CEO terdahulu bersama ribuan pekerja antara perkara terawal yang dilakukan beliau.

Elon Musk seterusnya turut memperkenalkan Twitter Blue serta sokongan sehingga 4,000 aksara dalam satu tweet antara perubahan yang dapat dilihat.

Elon Musk says running Twitter has been "quite painful" in BBC interviewhttps://t.co/kyb9npnGd5 pic.twitter.com/2f4q7Z2sXN

— BBC News (World) (@BBCWorld) April 12, 2023

Dalam pada itu, Elon Musk menerusi temu bual terbaru bersama BBC sekali lagi membuat kejutan selepas melantik anjing beliau sendiri sebagai CEO Twitter.

“Saya tidak akan melepaskan Twitter. Saya bukanlah CEO Twitter sebaliknya anjing saya merupakan CEO kepada Twitter”

Dinamakan sebagai Floki daripada baka Shiba Inu, keputusan yang dibuat Elon Musk untuk memberi mandat kepada anjing bagi memegang antara jawatan paling penting dalam syarikat jelas mengejutkan pelbagai pihak.

Sementara itu, Elon Musk turut memaklumkan Twitter kini sedang berdepan masalah pengaliran wang yang negatif di mana mereka sekadar berpeluang untuk terus beroperasi selama empat bulan sahaja.